Η αστυνομία του Dubai παρήγγειλε ένα Tesla Cybertruck\n22:46 3 Δεκεμβρίου 2019\nΤο Tesla Cybertruck, αν και δεν πρόλαβε να κυκλοφορήσει καλά-καλά ακόμη, φαίνεται πως θα κατακτήσει πολλά μέρη του κόσμου. Η αστυνομία του Dubai παρήγγειλε ήδη ένα, με τις Ford και Rezvani Motors να έχουν τις σχετικές ενστάσεις τους.\nΌταν στις 21 Νοεμβρίου ξεκίνησε το show των laser και ο επικεφαλής της Tesla, Elon Musk, υποδέχθηκε στη σκηνή το Cybertruck, έγινε γρήγορα σαφές πως αυτό το pick-up πολώνει τον κόσμο. Ήδη η πρώτη πρόταση του Musk έβαλε… φωτιά: «Δε μοιάζει με κανένα άλλο αυτοκίνητο.» Οι εικόνες του μοντέλου, που στην Αμερική θα κοστίζει τουλάχιστον 39.900 δολάρια, έγιναν πολύ σύντομα viral.\nΜε δεδομένο πως οι ιδιοφυΐες και η τρέλα σε πολλές περιπτώσεις βρίσκονται πολύ κοντά μεταξύ τους, οποιοσδήποτε μπορεί να εμπιστευθεί τον πολυεκατομμυριούχο για ό,τι σχετικό. Έπειτα, λοιπόν, από μόνο πέντε μέρες η Tesla ανακοίνωσε πως έχει δεχθεί πάνω από 300.000 παραγγελίες με τις σχετικές προκαταβολές (100 δολάρια) για το Cybertruck. Κι όλ’ αυτά, χωρίς καμία διαφήμιση, όπως δηλώνει ο Musk στο λογαριασμό του στο Twitter.\nΤο Cybertruck στην υπηρεσία της αστυνομίας του Dubai\nΤουλάχιστον μία από τις εκατοντάδες χιλιάδες προπαραγγελίες προέρχεται από τα Ηνωμένα Αραβικά Εμιράτα. Η τοπική αστυνομία, που κατά τα άλλα εμπιστεύεται… βολίδες, όπως η Lamborghini Aventador, η Bentley Continental GT ή η Bugatti Veyron, επιβεβαίωσε πως δήλωσε το ενδιαφέρον της για την απόκτηση ενός Tesla Cybertruck. Μάλιστα, οι Άραβες δε δίστασαν να δημοσιοποιήσουν στο λογαριασμό της υπηρεσίας τους στο Twitter την εικόνα ενός Cybertruck με τα χρώματα και τα λογότυπα της δικής τους αστυνομικής αρχής. Λέγεται, δε, επίσης πως το ηλεκτροκίνητο pick-up θα δίνει το «παρών» στα τουριστικά… hot spot της πόλης.\nΦυσικά, πολλοί ήταν αυτοί, σε παγκόσμιο επίπεδο, που είχαν τις εύλογες απορίες τους για την αεροδυναμική του γεμάτου ακμές pick-up. Ο χρήστης του Instagram, justinwmartin14, από την Αυστραλία, σχολίασε πως η σχεδίαση του Cybertruck είναι έξυπνη και πως θα έβαζε στοίχημα ότι ο συντελεστής οπισθέλκουσάς του είναι μικρότερος των περισσότερων σπορ μοντέλων και, ίσως, από κάθε άλλο pick-up.\nΑπό την πλευρά της, η Ford αμφισβήτησε τις δυνατότητες του Tesla Cybertruck, υποστηρίζοντας πως τα video της Tesla είναι απάτες, σε ό,τι έχει να κάνει με την παθητική ασφάλεια του Cybertruck. Η, δε, Rezvani Motors προκάλεσε τον Elon Musk να φέρει το αυτοκίνητο της φίρμας του για… βαλλιστική δοκιμή: «Φέρε εσύ τις μπαλίτσες σου και εμείς θα φέρουμε τα Kalashnikov μας, για να κάνουμε αυτό το test! Σε προκαλούμε!» Βλέπετε, οι Αμερικανοί έχουν εξειδικευτεί στα τεθωρακισμένα οχήματα και θεωρούν ότι το υπερεκτιμημένο Cybertruck έχει να μάθει πολλά από τα προϊόντα τους.\nΣτο ΣτΕ οι προσφυγή της ΓΣΕΕ για το επίδομα τριετιών\nΑπίστευτο: Το εργοστάσιο της Tesla στη Γερμανία μετακομίζει… μυρμηγκοφωλιές\nΔημήτρης Κατσάκος 14 Φεβρουαρίου 2020\nΗ Tesla είναι πλέον ο μεγαλύτερος κατασκευαστής ηλεκτρικών αυτοκινήτων στον κόσμο\nΣωτήρης Παπαδήμας 4 Φεβρουαρίου 2020\nΚόντρα μεταξύ 5 τετρακίνητων σπορ αυτοκινήτων [βίντεο]\nTesla Model 3 Performance εναντίον Porsche 911 Carrera S [βίντεο]\nΘεμιστοκλής Θεοδωρόπουλος 22 Ιανουαρίου 2020\nBaby Tesla; Ο Elon Musk εξελίσσει νέο αυτοκίνητο στην Κίνα\nΣωτήρης Παπαδήμας 9 Ιανουαρίου 2020\nΝέο θανατηφόρο τροχαίο με πρωταγωνιστή τον αυτόματο πιλότο ενός Tesla\nΣωτήρης Παπαδήμας 7 Ιανουαρίου 2020\nΝέος υπερφορτιστής της Tesla με τεράστια μπαταρία\nΣωτήρης Παπαδήμας 5 Δεκεμβρίου 2019


Πήρε θέση ο δημοσιογράφος Ν. Χασαπόπουλος για τη NOVARTIS\n14 Φεβρουαρίου 2018 09:31\nΠήρε θέση ο δημοσιογράφος Ν. Χασαπόπουλος! «Ποτέ δεν συμμετείχα σε συνάντηση Λοβέρδου-Φρουζή, ούτε έχω σχέση με την υπόθεση NOVARTIS»\nΔιαψεύδει και πάλι ο δημοσιογράφος του «Βήματος» Νίκος Χασαπόπουλος όσα του καταλογίζει προστατευόμενος μάρτυρας της δικογραφίας, που τον εμπλέκει στην υπόθεση Novartis.\nΜε νέα δήλωσή του ο Ν. Χασαπόπουλος αναφέρει ότι δεν διοργάνωσε κανένα δείπνο στο σπίτι του με τη συμμετοχή του πρώην υπουργού Ανδρέα Λοβέρδου και του πρώην στελέχους της Novartis Κ. Φρουζή, τονίζει ότι δεν είναι ταμίας κανενός και ισχυρίζεται ότι ουδέποτε συμμετείχε σε εταιρεία προβολής ή δημοσίων σχέσεων, που είχε επαγγελματική σχέση με τη Novartis.\nΑναλυτικά η δήλωσή του δημοσιογράφου Νίκου Χασαπόπουλου:\n«Με έκπληξη, οργή και αγανάκτηση διαπιστώνω ότι παρά την προγενέστερη σαφή ανακοίνωσή μου ότι ουδεμία σχέση έχω με την υπόθεση NOVARTIS μερίδα των ηλεκτρονικών ΜΜΕ, εξακολουθούν να αναφέρονται στο όνομά μου, αναπαράγοντας όχι μόνον όσα ψευδή και συκοφαντικά ανέφερε ένας από τους προστατευόμενους μάρτυρες αλλά ενίοτε διανθίζοντάς τα με περαιτέρω λεπτομέρειες αγνώστου προελεύσεως αλλά εξίσου συκοφαντικές. Επαναλαμβάνω και δηλώνω μετ’ επιτάσεως ότι :\nΕνόψει τούτων, δηλώνω ήδη ότι ζήτησα από τους πληρεξουσίους δικηγόρους μου να καταθέσουν μήνυση για συκοφαντική δυσφήμηση, ψευδή καταμήνυση και ψευδορκία κατά του μάρτυρα δημοσίου συμφέροντος με το ψευδώνυμο Μάξιμος Σαράφης και κατά όποιου άλλου ευθύνεται για τις αναφορές αυτές.\nΔηλώνω επίσης ότι θα επιμείνω μέχρι τέλους στην αναζήτηση της αληθείας και στην απόδοση ευθυνών σε όσους υπαγόρευσαν στον προστατευόμενο μάρτυρα όσα κακόβουλα, ψευδή και συκοφαντικά αναφέρει σε βάρος μου.\nΠροηγούμενο Λαζόπουλος: "Λες καλά λόγια για όλους και γίνεσαι ένα μ@λ...πίτουρας- Εγώ δεν είμαι 'βουλευτής Καλοχαιρέτας' να λέω..."\nΕπόμενο Παπαχρήστος: Αν κατάλαβα σωστά χάθηκαν οριστικά τα Ίμια εκτός αν τα ανακτήσει ο στρατηλάτης Τσίπρας με τον υπαρχηγό Καμμένο


Άνεμος Ανατροπής: Πάτρα - Σοκ: Γυναίκα, πρώην επιχειρηματίας, ψάχνει στα σκουπίδια για φαγητό [Βίντεο]\nΠάτρα - Σοκ: Γυναίκα, πρώην επιχειρηματίας, ψάχνει στα σκουπίδια για φαγητό [Βίντεο]\nΡΕΠΟΡΤAZ : ΗΛΙΑΣ ΤΣΙΠΑΣ (PatrasGossip)\nΆνθρωποι που σε καμία περίπτωση δεν θα μπορούσαν να φανταστούν τους εαυτούς τους να ζουν στην εξαθλίωση, υπόκεινται τώρα μια τραγική καθημερινότητα. Πολίτες της διπλανής πόρτας αναγκάζονται πλέον, ελλείψει θέσεων εργασίας να επαιτούν ή να ψάχνουν ακόμη και στα σκουπίδια…Θύματα της τραγικής κατάστασης που πλήττει την κοινωνία, εκτός από τους νέους, οι υπερήλικες, οι οποίοι έχουν τεθεί εκτός αγοράς εργασίας.\nΟι εικόνες που παρακολουθείται (αποκλειστικά από το “PatrasGossip“) αποκαλυπτικές της καταστάσεως! Πατρινή, πρώην επιχειρηματίας, ψάχνει καθημερινά για φαγητό στα σκουπίδια.\nΗ υπόθεση έχει συνταράξει την τοπική κοινωνία και από σήμερα κάνει το γύρο της χώρας.


Ζάκυνθος / Κατά τον Κούγια η ΕΛΑΣ παραπλάνησε την ανακρίτρια για τον εφοπλιστή | Αυγή\nΖάκυνθος / Κατά τον Κούγια η ΕΛΑΣ παραπλάνησε την ανακρίτρια για τον εφοπλιστή\nΟ δικηγόρος του Μ.Λ. προανήγγειλε αίτηση ανάκλησης του εντάλματος σύλληψης και αποκάλυψε οικογενειακή κόντρα με τον πατέρα του για 120 εκατ. ευρώ.\nΤην θέση του εντολέα του, εφοπλιστή Μ.Λ. για τον οποίο εξέδωσε ένταλμα σύλληψης η Τακτική Ανακρίτρια Ζακύνθου σε σχέση με την δολοφονία του ζεύγους Κορφιάτη, αρχικά της συζύγου (τον Ιούνιο του 2020) και στη συνέχεια του ίδιου (πριν από ένα περίπου μήνα), δημοσιοποίησε με δελτίο Τύπου ο δικηγόρος Αλέξης Κούγιας.\nΌπως αναφέρει σε αυτό, το ένταλμα σύλληψης που εξέδωσε η ανακρίτρια για τον πελάτη του είναι αποτέλεσμα παραπλάνησης της δικαστικής λειτουργού από από το Τμήμα Προστασίας Εγκληματών κατά της Ζωής της ΕΛ.ΑΣ. Για τον λόγο αυτό, προανήγγειλε κατάθεση αίτηση ανακλήσεώς του στην Ανακρίτρια Ζακύνθου.\nΩς αιτιολογία αναφέρεται ότι δεν συντρέχει καμία προϋπόθεση από αυτές που προβλέπει η νομοθεσία για έκδοση εντάλματος σύλληψης (ύποπτος φυγής, επανάληψη τέλεσης αδικήματος). Παράλληλα, ο κ. Κούγιας χαρακτηρίζει τον εντολέα του «παντελώς άσχετο με την υπόθεση» και ότι δεν γνωρίζει κανένα από τα θύματα ή τους φερόμενους ως δράστες.\nΚατά τον δικηγόρο του εφοπλιστή, η εμπλοκή του είναι αποτέλεσμα αυθαίρετων συμπερασμάτων της ΕΛΑΣ, που εντόπισε υπάλληλό του να εμπλέκεται στην υπόθεση και του απέδωσε χρήση φουσκωτού σκάφους ιδιοκτησίας του εφοπλιστή που βρισκόταν σε πάρκινγκ σκαφών στον Ταύρο εκτεθειμένο προς πώληση. Επίσης, πάντα κατά τον κ. Κούγια, η ΕΛΑΣ δεν αναζήτησε τον Μ.Λ. κατά το χρόνο σύλληψης των κατηγορούμενων στην κατοικία ή την εργασία του, ενώ όταν του ζητήθηκε να καταθέσει ως μάρτυρας το έπραξε άμεσα, παρότι βρισκόταν στο Μονακό όπου και είναι ο κύριος τόπος κατοικίας του.\nΤέλος, ο κ. Κούγιας αποδίδει σε μεθόδευση που αφορά οικογενειακή διαμάχη για περιουσιακά στοιχεία 120 εκατ. ευρώ με τον πατέρα του πελάτη του, Ι.Λ., δημοσιεύματα για τον Μ.Λ. που χαρακτήρισε ψευδή, συκοφαντικά και κατευθυνόμενα και για τα οποία προανήγγειλε μηνύσεις και αγωγές.


ΟΔΗΓΙΕΣ ΥΠΟΒΟΛΗΣ ΔΙΔΑΚΤΟΡΙΚΩΝ ΔΙΑΤΡΙΒΩΝ ΣΤΟ ΙΔΡΥΜΑΤΙΚΟ ΑΠΟΘΕΤΗΡΙΟ ΤΟΥ ΟΠΑ "ΠΥΞΙΔΑ" - PDF\nDownload "ΟΔΗΓΙΕΣ ΥΠΟΒΟΛΗΣ ΔΙΔΑΚΤΟΡΙΚΩΝ ΔΙΑΤΡΙΒΩΝ ΣΤΟ ΙΔΡΥΜΑΤΙΚΟ ΑΠΟΘΕΤΗΡΙΟ ΤΟΥ ΟΠΑ "ΠΥΞΙΔΑ""\n1 ΟΔΗΓΙΕΣ ΥΠΟΒΟΛΗΣ ΔΙΔΑΚΤΟΡΙΚΩΝ ΔΙΑΤΡΙΒΩΝ ΣΤΟ ΙΔΡΥΜΑΤΙΚΟ ΑΠΟΘΕΤΗΡΙΟ ΤΟΥ ΟΠΑ "ΠΥΞΙΔΑ" Γενικές πληροφορίες Οι παρούσες οδηγίες περιγράφουν τη διαδικασία ηλεκτρονικής υποβολής - αυτοαρχειοθέτησης των διδακτορικών διατριβών από τους ίδιους τους φοιτητές στο Ιδρυματικό Αποθετήριο ΠΥΞΙΔΑ. Στόχος είναι η αυτοματοποίηση της διαδικασίας υποβολής στη Βιβλιοθήκη των διδακτορικών διατριβών που οδηγούν σε λήψη διδακτορικού τίτλου. Ακολουθώντας τις οδηγίες, μπορείτε να συμπληρώσετε την ηλεκτρονική φόρμα υποβολής και να καταθέσετε τη διδακτορική σας διατριβή, χωρίς να απαιτείται επίσκεψη στη Βιβλιοθήκη ή κατάθεση ηλεκτρονικού αρχείου στη Γραμματεία του Τμήματος σας. Με την ολοκλήρωση της ηλεκτρονικής υποβολής, λαμβάνετε μήνυμα ηλεκτρονικού ταχυδρομείου που βεβαιώνει τη δημοσίευση της διατριβής σας στην ΠΥΞΙΔΑ, το οποίο οφείλετε να προωθήσετε στην Γραμματεία του Τμήματος σας προκειμένου να υποβάλετε αίτηση ορκωμοσίας. Προετοιμασία πριν την υποβολή Από τη Γραμματεία του Τμήματός σας ενημερώνεστε ότι οφείλετε να υποβάλετε τη διδακτορική διατριβή σας στη Βιβλιοθήκη του ΟΠΑ. Η υποβολή της διατριβής γίνεται από τον ίδιο το φοιτητή. Η διατριβή κατατίθεται σε ηλεκτρονική μορφή στο Ιδρυματικό Αποθετήριο ΠΥΞΙΔΑ με τη μέθοδο της αυτοαρχειοθέτησης. Προκειμένου να κατατεθεί η διατριβή στην ΠΥΞΙΔΑ θα πρέπει τo ηλεκτρονικό αρχείο της εργασίας να είναι σε μορφή pdf και το μέγεθος του αρχείου να μην ξεπερνά τα 50 Mb. Εάν υπάρχουν και συνοδευτικά αρχεία αυτά θα πρέπει να συμπιεστούν και να μετατραπούν όλα μαζί σε μορφή.zip. Το μέγεθος του συνοδευτικού zip αρχείου που θα προκύψει δε θα πρέπει να ξεπερνά τα 50 Mb. Η ονοματοδοσία του αρχείου θα πρέπει να ακολουθήσει τη μορφή Επώνυμο με λατινικούς χαρακτήρες κάτω παύλα έτος δημιουργίας π.χ. Skopeliti_2017. Το ίδιο ισχύει και για το.zip αρχείο εάν υπάρχει. Προσοχή: ακολουθήστε αυστηρά την οδηγία την ονοματοδοσίας χωρίς να αφήσετε κενά, διαφορετικά ενδέχεται να αντιμετωπίσετε προβλήματα κατά τη διαδικασία κατάθεσης. Οδηγίες υποβολής διδακτορικών διατριβών στο Ιδρυματικό Αποθετήριο 1\n2 Οδηγίες εισαγωγής δεδομένων Τώρα είστε έτοιμοι να συνδεθείτε στην εφαρμογή του Ιδρυματικού Αποθετηρίου ΠΥΞΙΔΑ από την ηλεκτρονική διεύθυνση Επιλέγετε γλώσσα διεπαφής (ελληνική ή αγγλική). Εισέρχεστε στο σύστημα επιλέγοντας «Είσοδος» και πληκτρολογείτε Όνομα χρήστη & Κωδικό πρόσβασης που χρησιμοποιείτε για να εισέλθετε σε όλες τις ιδρυματικές εφαρμογές του ΟΠΑ ( , e-class, VPN κ.λπ.). Εικ.1 : Είσοδος στο σύστημα αυτοαρχειοθέτησης Όταν γίνει επιτυχής σύνδεση, στο μενού αριστερά εμφανίζεται η επιλογή "Αυτοαρχειοθέτηση". Επιλέξτε "Κατάθεση διδακτορικής διατριβής". Προσοχή, είναι σημαντικό να γίνει σωστή επιλογή φόρμας εργασίας καθώς η εργασία σας θα καταχωρηθεί στην αντίστοιχη συλλογή. Οδηγίες υποβολής διδακτορικών διατριβών στο Ιδρυματικό Αποθετήριο 2\n3 Εικ.2 : Επιλογή φόρμας κατάθεσης εργασίας Ξεκινήστε τη διαδικασία συμπληρώνοντας τα πεδία της φόρμας. Όσα από αυτά έχουν αστερίσκο είναι υποχρεωτικά πεδία. Η φόρμα αποτελείται από πέντε ενότητες: 1. Προσωπικά στοιχεία 2. Δεδομένα 3. Εξεταστική Επιτροπή 4. Αρχεία 5. Πρόσβαση 6. Άλλα Οδηγίες υποβολής διδακτορικών διατριβών στο Ιδρυματικό Αποθετήριο 3\n4 Η αρχική σελίδα της φόρμας σας ενημερώνει ότι: Η υποβολή της διατριβής σας και η βεβαίωση κατάθεσής της στην ΠΥΞΙΔΑ είναι απαραίτητη προϋπόθεση για την απόκτηση του διδακτορικού σας τίτλου. Παρακαλούμε καταθέστε την εργασία σας τουλάχιστον 10 ημέρες πριν την αίτηση βεβαίωσης ολοκλήρωσης σπουδών. Συμβουλευτείτε τις οδηγίες ΠΡΙΝ την υποβολή σας. Συμπληρώνετε όλα τα πεδία με ΠΕΖΟΥΣ χαρακτήρες εκτός από το πρώτο γράμμα των κυρίων ονομάτων και των τίτλων. Τα πεδία με * είναι υποχρεωτικά. Εικ.3 : Αρχική σελίδα κατάθεσης διδακτορικής διατριβής Οδηγίες υποβολής διδακτορικών διατριβών στο Ιδρυματικό Αποθετήριο 4\n5 1. Προσωπικά στοιχεία διδακτορικού φοιτητή Συμπληρώνετε όλα τα υποχρεωτικά πεδία. Ονοματεπώνυμο: Εισάγετε το επώνυμο και όνομα σας σε μορφή Επώνυμο, Όνομα Πατρώνυμο: Εισάγετε το όνομα του πατρός σας. Αριθμός Μητρώου: Εισάγετε τον αριθμό μητρώου σας, ως διδακτορικός φοιτητής. Εισάγετε μία διεύθυνση ηλεκτρονικού ταχυδρομείου (Προσοχή: Η διεύθυνση είναι απαραίτητη για την επικοινωνία της Βιβλιοθήκης μαζί σας και πρέπει να είναι σε ισχύ). Τηλ.Επικοινωνίας: Εισάγετε ένα τηλεφωνικό αριθμό σε ισχύ χωρίς κενά. Εικ.4 : Προσωπικά στοιχεία διδακτορικού φοιτητή Οδηγίες υποβολής διδακτορικών διατριβών στο Ιδρυματικό Αποθετήριο 5\n6 2. Δεδομένα Τίτλος: Εισάγετε τον τίτλο της διατριβής στην ελληνική γλώσσα Τίτλος (ΕΝ): Εισάγετε τον τίτλο της διατριβής στην αγγλική γλώσσα Έτος έγκρισης: Επιλέγετε από το ημερολόγιο την ημερομηνία της έγκρισης της διατριβής Τμήμα: Επιλέγετε από τη λίστα Περίληψη: Εισάγετε περίληψη στην ελληνική γλώσσα έως 300 λέξεις. Στην περίληψη περιγράφονται η μεθοδολογία, οι στόχοι και η δομή της διδακτορικής διατριβής. Περίληψη (ΕΝ): Εισάγετε περίληψη στην αγγλική γλώσσα έως 300 λέξεις Λέξεις κλειδιά: έως πέντε σε ελληνική γλώσσα Λέξεις κλειδιά (ΕΝ): έως πέντε σε αγγλική γλώσσα Μορφότυπο: επιλέγετε από τη λίστα Φυσική περιγραφή: ο αριθμός των σελίδων του βασικού αρχείου της εργασίας σε μορφή «αριθμός σ.» Έχει εγκριθεί από εξεταστική επιτροπή: επιλέγετε υποχρεωτικά καθώς αποτελεί δήλωση ότι η εργασία που καταθέτετε είναι το εγκεκριμένο κείμενο από την επιτροπή αξιολόγησης της εργασίας. Εικ.5 : Δεδομένα διδακτορικής διατριβής Οδηγίες υποβολής διδακτορικών διατριβών στο Ιδρυματικό Αποθετήριο 6\n7 3. Εξεταστική Επιτροπή Επιβλέπων Ονοματεπώνυμο: Εισάγετε επώνυμο και όνομα του επιβλέποντος καθηγητή σε μορφή Επώνυμο, Όνομα. Εισάγετε τη διεύθυνση ηλεκτρ. ταχυδρομείου του επιβλέποντος καθηγητή. Μέλος Ονοματεπώνυμο: Εισάγετε επώνυμο και όνομα του 1 ου κριτή της εξεταστικής επιτροπής σε μορφή Επώνυμο, Όνομα. Αντίστοιχα, συμπληρώστε τα στοιχεία των υπόλοιπων μελών της εξεταστικής επιτροπής. Εικ.6 : Εξεταστική επιτροπή Οδηγίες υποβολής διδακτορικών διατριβών στο Ιδρυματικό Αποθετήριο 7\n8 4. Αρχεία Διαβάστε την ηλεκτρονική δήλωση κατάθεσης και κάντε αποδοχή Ψηφιακό Αρχείο (PDF): Επιλέξτε "Browse" και πλοηγηθείτε για να εντοπίσετε το αρχείο της εργασίας στο οποίο έχετε προηγουμένως δώσει ονομασία της μορφής Επώνυμο με λατινικούς χαρακτήρες κάτω παύλα έτος δημιουργίας. Το αρχείο πρέπει να είναι αποκλειστικά σε μορφότυπο pdf και το μέγεθος να μη ξεπερνά τα 50Mb. Προσοχή, μην αφήνετε κενά στην ονομασία του αρχείου, διαφορετικά ενδέχεται να αντιμετωπίσετε προβλήματα κατά τη διαδικασία κατάθεσης. Επίσης δεν επιτρέπονται περισσότερα του ενός αρχεία. Συνοδευτικά Αρχεία (ZIP): Εάν υπάρχουν και συνοδευτικά αρχεία, αυτά θα πρέπει προηγουμένως να έχουν όλα μαζί συμπιεστεί και μετατραπεί σε μορφή.zip. Επιλέξτε "Browse" και πλοηγηθείτε για να εντοπίσετε το αρχείο στο οποίο έχετε προηγουμένως δώσει ονομασία της μορφής Επώνυμο με λατινικούς χαρακτήρες κάτω παύλα έτος δημιουργίας και το μέγεθος να μη ξεπερνά τα 50Mb. Προσοχή, μην αφήνετε κενά στην ονομασία του αρχείου διαφορετικά ενδέχεται να αντιμετωπίσετε προβλήματα κατά τη διαδικασία κατάθεσης. Εικ.7 : Δήλωση κατάθεσης & επισύναψη αρχείων Οδηγίες υποβολής διδακτορικών διατριβών στο Ιδρυματικό Αποθετήριο 8\n9 5. Πρόσβαση Πολιτική Πρόσβασης (Αν είναι κλειστή, απαιτείται επιστολή που αιτιολογεί την επιλογή από τον επιβλέποντα καθηγητή): Προτείνουμε η πολιτική πρόσβασης που θα επιλέξετε να είναι «ανοικτή πρόσβαση» που επιτρέπει σε όλους τους χρήστες της ΠΥΞΙΔΑΣ να έχουν πρόσβαση στο περιεχόμενο της εργασίας σας. Εάν υπάρχει σοβαρός λόγος να μην επιτραπεί αμέσως η πρόσβαση αλλά έπειτα από κάποιο χρονικό διάστημα, επιλέγετε από τη λίστα το χρόνο που επιθυμείτε να παραμείνει η εργασία μη προσβάσιμη (κλειστή πρόσβαση για ένα, δύο ή τρία έτη). Στην περίπτωση αυτή απαιτείται επιστολή από τον επιβλέποντα καθηγητή που αιτιολογεί την επιλογή. Η επιστολή πρέπει να αποσταλεί στο της Βιβλιοθήκης Αν επιλέξετε κλειστή πρόσβαση, θα είναι διαθέσιμα μόνο τα μεταδεδομένα της εργασίας σας στους χρήστες και όχι το πλήρες κείμενο. Η πρόσβαση στο πλήρες κείμενο θα ενεργοποιηθεί με την πάροδο του χρόνου που έχετε ορίσει. Επιλογή άδειας Creative Commons: Επιλέγετε από τη λίστα μία άδεια χρήσης CC που καθορίζει τους όρους και τις προϋποθέσεις χρήσης της εργασίας σας από τρίτους. Συστήνουμε την επιλογή της πιο «χαλαρής» άδειας αναφοράς δημιουργού CC BY. Περισσότερες πληροφορίες για τις άδειες χρήσης θα βρείτε στο Εικ.8 : Πολιτική πρόσβασης & επιλογή άδειας Οδηγίες υποβολής διδακτορικών διατριβών στο Ιδρυματικό Αποθετήριο 9\n10 6. Άλλα Σημειώσεις: Μπορείτε να σημειώσετε οποιαδήποτε πρόσθετη πληροφορία αφορά τη διατριβή σας και θα θέλατε να εμφανίζεται στα μεταδεδομένα της εγγραφής. επικοινωνίας: Μπορείτε να αποστείλετε πιθανές παρατηρήσεις και απορίες προς το προσωπικό της Βιβλιοθήκης στο Εικ.9 : Σημειώσεις & επικοινωνίας Εφόσον έχετε ολοκληρώσει τη συμπλήρωση των πεδίων, αφιερώστε λίγο χρόνο για να ελέγξετε από την αρχή τις καταχωρήσεις που έχετε κάνει ως προς την ορθότητά τους. Εάν είστε σίγουροι για την ορθότητα των καταχωρήσεων, πατήστε Υποβολή. Σε περίπτωση που κάποιο υποχρεωτικό πεδίο έχει μείνει κενό, το σύστημα σας ενημερώνει για το πρόβλημα και σας κατευθύνει στο σημείο της φόρμας που πρέπει να συμπληρωθεί. Έπειτα πατάτε ξανά Υποβολή. Εάν η φόρμα έχει συμπληρωθεί σωστά, θα εμφανιστεί στην οθόνη το ακόλουθο μήνυμα: "Η αίτησή σας καταχωρήθηκε επιτυχώς. Μπορείτε να την επεξεργαστείτε από το μενού στην επιλογή "Ο λογαριασμός μου". Εκεί μπορείτε να επιλέξετε και την οριστική υποβολή της για να περάσει στο στάδιο επεξεργασίας από τη Βιβλιοθήκη του ΟΠΑ. Ομάδα Διαχείρισης και Υποστήριξης του Ιδρυματικού Αποθετηρίου Ο.Π.Α." Οδηγίες υποβολής διδακτορικών διατριβών στο Ιδρυματικό Αποθετήριο 10\n11 Εικ.10 : Μήνυμα επιτυχούς υποβολής Οδηγίες υποβολής διδακτορικών διατριβών στο Ιδρυματικό Αποθετήριο 11\n12 Οριστική υποβολή & δημοσίευση της εργασίας Με την υποβολή, δεν έχει ολοκληρωθεί ακόμη η διαδικασία "Αυτοαρχειοθέτησης". Η φόρμα έχει αποθηκευτεί προσωρινά στην περιοχή του μενού «ο λογαριασμός μου» και είναι ακόμη διαθέσιμη για τυχόν διορθώσεις ή τροποποιήσεις των καταχωρήσεων που έχετε κάνει. Εικ.11 : Υποβολή εργασίας προς οριστικοποίηση Για να γίνει Οριστική Υποβολή της εργασίας επιλέγετε από το μενού «ο λογαριασμός μου». Εάν θέλετε να κάνετε διορθώσεις, ανοίξτε ξανά τη φόρμα επιλέγοντας τον τίτλο της εργασίας. Διορθώστε και πατήστε Υποβολή. Εάν θέλετε να ακυρώσετε την υποβολή, μπορείτε να επιλέξετε "Ακύρωση" Με αυτό τον τρόπο γίνεται οριστική διαγραφή της συγκεκριμένης υποβολής. Μόνο σε αυτό το σημείο υπάρχει η δυνατότητα ακύρωσης. Εάν δε θέλετε να κάνετε τροποποιήσεις, επιλέξτε απευθείας Οριστική Υποβολή. Η εργασία έχει πλέον κλειδωθεί και υποβληθεί οριστικά. Στην οθόνη θα εμφανιστεί το ακόλουθο μήνυμα: "Η αίτησή σας καταχωρήθηκε επιτυχώς. Σύντομα θα λάβετε μήνυμα στη διεύθυνση ηλεκτρονικού ταχυδρομείου που έχετε δηλώσει, το οποίο θα σας ενημερώνει για τη δημοσίευση της εργασίας σας στο Ιδρυματικό Αποθετήριο." Οδηγίες υποβολής διδακτορικών διατριβών στο Ιδρυματικό Αποθετήριο 12\n13 Εικ.12 : Οριστική υποβολή εργασίας Τελειώσατε με την κατάθεση! Η εργασία σας θα ελεγχθεί από τo προσωπικό της Βιβλιοθήκης και θα λάβει έγκριση κατάθεσης. Στη διεύθυνση ηλεκτρονικού ταχυδρομείου που έχετε δηλώσει, θα σταλεί βεβαίωση δημοσίευσης της εργασίας σας στο Ιδρυματικό Αποθετήριο ΠΥΞΙΔΑ. Οδηγίες υποβολής διδακτορικών διατριβών στο Ιδρυματικό Αποθετήριο 13\n14 Εικ.13 : με τη βεβαίωση δημοσίευσης της εργασίας στην ΠΥΞΙΔΑ Για την απόκτηση του διδακτορικού τίτλου σπουδών σας είναι απαραίτητη η δημοσίευση της διδακτορικής σας διατριβής στην ΠΥΞΙΔΑ. Ως εκ τούτου, παρακαλούμε προωθήστε το μήνυμα που βεβαιώνει τη δημοσίευση της εργασίας σας στην ηλεκτρονική διεύθυνση της Γραμματείας σας. Σε περίπτωση σφάλματος θα ενημερωθείτε για διορθώσεις και επανυποβολή. Είναι σημαντικό να ελέγχετε ανά τακτά χρονικά διαστήματα, το λογαριασμό του ηλεκτρονικού ταχυδρομείου που έχετε δηλώσει για τις σχετικές ενημερώσεις. Οδηγίες υποβολής διδακτορικών διατριβών στο Ιδρυματικό Αποθετήριο 14


Νέα μετάλλαξη του κορονοϊού από την Καλιφόρνια: Πιο μεταδοτική και άγνωστο ... | Διεθνή Ειδήσεις\nΓΡΑΦΕΙ: THETOC TEAM published 24 Φεβ. 21 (09:41)\nΔύο νέες αμερικανικές επιστημονικές μελέτες φαίνεται να επιβεβαιώνουν ότι η νέα παραλλαγή του κορονοϊού που ανιχνεύθηκε αρχικά στην Καλιφόρνια το Δεκέμβριο και η οποία είναι γνωστή ως Β.1.427/Β.1.429, είναι πιο μεταδοτική σε σχέση με προηγούμενες παραλλαγές, αλλά προς το παρόν δεν είναι σαφές το μέγεθος της απειλής που συνιστά.\nΤα νέα στοιχεία δείχνουν πως η νέα παραλλαγή, η οποία ήδη εξαπλώνεται ταχύτατα στο Σαν Φρανσίσκο και σε άλλες περιοχές της πολιτείας της Καλιφόρνια, παράγει έως διπλάσια σωματίδια του κορονοϊού (ιικό φορτίο) στη μύτη και στο λαιμό ενός ανθρώπου, σε σχέση με προηγούμενες παραλλαγές του. Επίσης, σύμφωνα με τους "Τάιμς της Νέας Υόρκης", υπάρχουν ενδείξεις πως η εν λόγω παραλλαγή πιθανώς είναι καλύτερη να διαφεύγει από το ανοσοποιητικό σύστημα, ίσως και τα εμβόλια.\nΣαρλ Μισέλ: Προτεραιότητα της ΕΕ η ταχύτερη έγκριση των εμβολίων κατά του κορονοϊού\n"Μακάρι να είχα σας δώσω καλύτερα νέα, ότι αυτή η παραλλαγή δεν είναι καθόλου σημαντική. Όμως δυστυχώς πρέπει απλώς να ακολουθήσουμε τα επιστημονικά δεδομένα", δήλωσε ο ιολόγος δρ Τσαρλς Τσίου του Πανεπιστημίου της Καλιφόρνια στο Σαν Φρανσίσκο, ο οποίος πρώτος είχε ανακαλύψει τη νέα παραλλαγή.\nΠρος το παρόν, καμία από τις δύο μελέτες δεν έχει δημοσιευθεί σε κάποιο περιοδικό και οι ειδικοί δεν ξέρουν κατά πόσο η νέα απειλή αποτελεί πράγματι αυξημένη απειλή για τη δημόσια υγεία σε σχέση με προϋπάρχουσες παραλλαγές. Μερικοί επιστήμονες, όπως ο επιδημιολόγος Ουίλιαμ Χάνιτζ της Σχολής Δημόσιας Υγείας του Πανεπιστημίου Χάρβαρντ, αισιοδοξούν ότι η "καλιφορνέζικη" παραλλαγή δεν θα δημιουργήσει ίδιο πρόβλημα με την επίσης πιο μεταδοτική "βρετανική" παραλλαγή Β.1.1.7 Ο ίδιος δήλωσε ότι δεν έχει πειστεί πως η παραλλαγή της Καλιφόρνια συνιστά μείζονα απειλή.\nΜέχρι σήμερα η παραλλαγή Β.1.427/Β.1.429 έχει ανιχνευθεί σε 45 πολιτείες των ΗΠΑ και σε μερικές άλλες χώρες, όπως Αυστραλία, Δανία, και Μεξικό. Όμως μέχρι στιγμής μόνο στην Καλιφόρνια έχει τόσο μεγάλη εξάπλωση, όπου από το τέλος Ιανουαρίου έχει γίνει πια η κυρίαρχη παραλλαγή. Ο δρ Τσίου εκτιμά ότι τα περιστατικά που οφείλονται στη νέα παραλλαγή, διπλασιάζονται στην Καλιφόρνια κάθε 18 μέρες.\nΕπιπλέον, η μελέτη 308 περιπτώσεων λοίμωξης Covid-19 στο Σαν Φρανσίσκο (εκ των οποίων 12 θανατηφόρων) οδήγησε τον δρα Τσίου στο προκαταρκτικό συμπέρασμα ότι η νέα παραλλαγή, εκτός από πιο μεταδοτική, ίσως είναι και πιο θανατηφόρα. Όμως το δείγμα είναι μικρό και η εκτίμηση αυτή κάλλιστα μπορεί να βασίζεται σε στατιστικό σφάλμα.\nΑπό την άλλη, οι εργαστηριακές έρευνες σε κυτταρικές καλλιέργειες έδειξαν ότι η νέα παραλλαγή είναι 40% πιο αποτελεσματική στο να μολύνει τα ανθρώπινα κύτταρα. Ακόμη, σύμφωνα με τη νέα μελέτη, φαίνεται να είναι πιο αποτελεσματική στο να ξεφεύγει από την ανοσιακή άμυνα, καθώς τα αντισώματα από ανθρώπους που είχαν αναρρώσει από Covid-19, ήσαν λιγότερο αποτελεσματικά στο να εξουδετερώσουν την παραλλαγή Β.1.427/Β.1.429, σε σχέση με άλλες. Ίδιο συμπέρασμα προέκυψε και όταν χρησιμοποιήθηκε ορός αίματος από ανθρώπους που είχαν εμβολιαστεί έναντι του κορονοϊού.\nΠαρόλα αυτά, η επίπτωση της παραλλαγής της Καλιφόρνιας στην ανοσιακή αποτελεσματικότητα φαίνεται να είναι μικρότερη σε σχέση με εκείνη της "νοτιοαφρικανικής" παραλλαγής Β.1.351. Ο Τσίου δήλωσε ότι δεν είναι ακόμη σαφές αν τα σημερινά εμβόλια έχουν κάπως μειωμένη αποτελεσματικότητα έναντι της παραλλαγής Β.1.427/Β.1.429.\nΝέες μελέτες τις επόμενες εβδομάδες αναμένεται να ξεκαθαρίσουν το τοπίο κατά πόσο η παραλλαγή της Καλιφόρνια αποτελεί όντως πηγή ανησυχίας ή όχι, που θα έλθει να προστεθεί σε άλλες παραλλαγές, όπως εκείνες από τη Βρετανία και τη Ν.Αφρική.\nΔυσάρεστη εξέλιξη: Λιγότερα από τα μισά εμβόλια θα παραδώσει στην Ευρώπη η Astrazeneca\nΣΕ ΑΥΤΟ ΤΟ ΣΤΑΔΙΟ 10&nbspΑπρ&nbsp2021 |&nbsp09:16\nΗΠΑ - FDA: Δεν έχουμε διαπιστώσει συνάφεια μεταξύ θρομβώσεων και του εμβολίου της Johnson & Johnson\nΤι ανακοίνωσε ο αμερικανικός ομοσπονδιακός οργανισμός φαρμάκων (FDA) για το εμβόλιο της Johnson & Johnson\nΜΟΡΦΗ ΤΗΣ ΧΙΠ-ΧΟΠ ΣΤΑ ΤΕΛΗ ΤΟΥ '90 09&nbspΑπρ&nbsp2021 |&nbsp20:33\nΗΠΑ: Πέθανε σε ηλικία 50 ετών ο γνωστός ράπερ DMX - Νοσηλευόταν με έμφραγμα\nΟ DMX εισήχθη στο νοσοκομείο την περασμένη Παρασκευή μετά το έμφραγμα που υπέστη κατά τη διάρκεια υπερβολικής χρήσης ναρκωτικών.\nΤΙ ΕΙΠΕ ΣΤΗΝ ΕΠΙΣΗΜΗ ΕΝΗΜΕΡΩΣΗ 09&nbspΑπρ&nbsp2021 |&nbsp19:21\nΠαπαευαγγέλου: Αυξήθηκαν τα κρούσματα στη Βόρεια Ελλάδα - "Αγκάθι" η ενδοοικογενειακή μετάδοση\n"Eίναι ξεκάθαρο ότι εάν ο ιός τρυπώσει μέσα στο σπίτι, είναι πιθανό να κολλήσουν όλοι", ανέφερε η καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων Βάνα Παπαευαγγέλου


Νεκρός άνδρας που καταπλακώθηκε από τμήμα παλιού εργοστασίου | WEB NEWS Ελλάδα\nΝεκρός άνδρας που καταπλακώθηκε από τμήμα παλιού εργοστασίου\nΠρώτη καταχώρηση: Τρίτη, 26 Απριλίου 2022, 03:43\nΣε αναζητήσεις βρίσκονταν η αστυνομία και η πυροσβεστική τη Δευτέρα του Πάσχα στην Αργολίδα για έναν άνδρα Ρομά ο οποίος δηλώθηκε ως αγνοούμενος.\nΤις απογευματινές ώρες τελικά ο αγνοούμενος εντοπίστηκε νεκρός σε παλιό εργοστάσιο στην περιοχή ανάμεσα στους Μύλους και το Κιβέρι, καταπλακωμένος από σίδερα και μπάζα ύστερα από κατάρρευση τμήματος της μεταλλικής κατασκευής ενός εργοστασίου.\nΣτο σημείο βρέθηκε η αστυνομία, η πυροσβεστική, το ΕΚΑΒ και η Ελληνική Ομάδα Διάσωσης Αργολίδας, ενώ χρησιμοποιήθηκε και γερανός για την απομάκρυνση των βαριών σιδερένιων αντικειμένων και την απελευθέρωση της σορού.\nΧωρίς αισθήσεις ανασύρθηκε άνδρας, έπειτα από καταπλάκωσή του, εντός εγκαταλελειμμένου κτιρίου, στην περιοχή Καλαμάκι του Δήμου Άργους – Μυκηνών και παρελήφθη από ασθενοφόρο του Ε.Κ.Α.Β. Επιχείρησαν 8 #πυροσβέστες με 4 οχήματα, με τη συνδρομή μηχανήματος έργου της Γ.Γ.Π.Π.\n— Πυροσβεστικό Σώμα (@pyrosvestiki) April 25, 2022\nΤελευταία ενημέρωση: Τρίτη, 26 Απριλίου 2022, 03:43\nTags: Aργολίδα, Live news, news, αγνοούμενος, αναζητήσεις, άνδρα, Άνδρας, Αργολίδα, Αστυνομία, βρίσκονταν, Δευτέρα, δηλώθηκε, Ειδήσεις online, έναν, επικαιρότητα, εργοστάσιο, εργοστασίου, καταπλακώθηκε, Νέα, νεκρός, οποίος, παλιού, Πάσχα, πυροσβεστική, Ρόμα, στην, Τα νέα όπως συμβαίνουν, Τα νέα σήμερα στην Ελλάδα και τον κόσμο, Τα τελευταία νέα τώρα, τμήμα\nPrevious Υπάρχει «πραγματικός» κίνδυνος να ξεσπάσει τρίτος παγκόσμιος πόλεμος\nNext «Θα αντιμετωπίσουμε πτώση του βιοτικού επιπέδου τα επόμενα 5-10 χρόνια»


Μάνος Γρυπάρης March 24, 2017\nΧαμένοι στο γαλαξία.\nΟφείλουμε να ομολογήσουμε ότι σε θέμα πρωτοτυπίας gameplay, ορισμένες gaming σειρές καταφέρνουν να ξεχωρίζουν. Το Mass Effect είναι σίγουρα μία από αυτές, αφού συνδυάζει τα στοιχεία ενός Action RPG με τους μηχανισμούς ενός Shooter. Έχοντας τερματίσει μια απολαυστική τριλογία περίμενα με ανυπομονησία το Mass Effect: Andromeda, παρότι γνωρίζαμε ότι για πρώτη φορά δεν θα είχε ως πρωταγωνιστή τον John Shepard.\nΗ BioWare είχε στη διάθεσή της αρκετά χρόνια για το development και μετά από το Dragon Age: Inquisition του 2014 διέθετε και περισσότερο χρόνο. Δυστυχώς ο Casey Hudson, σκηνοθέτης των πρώτων τριών Mass Effect, έφυγε εκείνη την χρονιά απ’ την εταιρεία για να ενταχθεί στη Microsoft. Λίγοι μπορεί να το έχουν στο μυαλό τους σήμερα και ακόμη λιγότεροι έχουν σκεφτεί τι αντίκτυπο μπορεί να έχει η απουσία ενός βασικού στέλεχους μιας δημιουργίας. Οι προσδοκίες των οπαδών της σειράς αλλά και του ουδέτερου κόσμου που δεν βλέπει κάθε χρόνο αξιόλογα Action RPG/Shooters ήταν σε κάθε περίπτωση υψηλές και τα “πηγαδάκια” των τελευταίων ημερών για τα animations του παιχνιδιού ήταν αρκετά. Στην τελική όμως υπάρχουν ένα σωρό άλλα πράγματα που αξίζει να προσέξει και να αναλύσει κανείς στο Mass Effect: Andromeda που -πιστέψτε με- αυτό είναι το τελευταίο που θα σας ενδιαφέρει.\nΜετά τα γεγονότα του Mass Effect 3, το οποίο διεξήχθη το 2186, βρισκόμαστε πλέον 600 χρόνια στο μέλλον, στο Γαλαξία της Ανδρομέδας, όπου η ανθρωπότητα επιχειρεί να αποικήσει άλλους πλανήτες, οι οποίοι θα έχουν ατμόσφαιρα και μορφολογία εδάφους παρόμοια με αυτή της Γης. Φυσικά η συσχέτιση χώρου και χρόνου σε άλλο γαλαξία διαφέρει σε σύγκριση με το δικό μας ηλιακό σύστημα και οι άνθρωποι του πληρώματος βρίσκονται σε νάρκωση και ξυπνούν κατά την ολοκλήρωση του ταξιδιού τους. Δύο αδέρφια, οι Scott και Sara Ryder, είναι τα μέλη ενός πληρώματος 20.000 αστροναυτών που αναλαμβάνουν αυτή την δύσκολη αποστολή. Ξεκινάτε επιλέγοντας έναν απ’ τους δύο χαρακτήρες, με τον δεύτερο να μένει “ανενεργός” για κάποιο διάστημα και στην ουσία να μην εντάσσεται ποτέ στο ρόστερ των διαθέσιμων συμπολεμιστών για την γνώριμη τριάδα που κατεβάζετε σε κάθε πλανήτη.\nΦτάνουμε λοιπόν στο πρώτο “αγκάθι” του Mass Effect: Andromeda. Η απουσία του Casey Hudson είναι πιο εμφανής από ποτέ, αφού από σκηνοθετικής άποψης τα πλάνα "χωλαίνουν". Οι διάλογοι εστιάζουν ενίοτε πολύ σε κοντινά πλάνα, χωρίς να γίνονται τα απαραίτητα μακρινά και το σενάριο παρουσιάζει περισσότερα κλισέ από ποτέ. Θα αντιληφθείτε αμέσως πόσο σημαντικός είναι ο Drew Karpyshyn, ο οποίος ανέλαβε το σενάριο μέχρι το Mass Effect 2 και έφυγε απ' την BioWare το 2012, συνεπώς δεν έπιασε ποτέ στα χέρια του το Mass Effect 3, αλλά ούτε και το Andromeda. Κατά συνέπεια τόσο ο Mac Walters του Mass Effect 2 3, όσο και οι τρεις σεναριογράφοι του Andromeda: John Dombrow, Cathleen Rootsaert και Chris Schlerf, αποδεικνύονται πολύ “λίγοι” για τις προσδοκίες μας.\nΣτον τομέα του gameplay συναντάμε ελάχιστα customizations για την εμφάνιση του χαρακτήρα σας, όπως για παράδειγμα επιλογή ανάμεσα σε εννέα πρόσωπα για κάθε φύλο, διάφορες φωνές κτλ. Επιλέγοντας φύλο στη συνέχεια διαλέγετε την class σας (αποκαλείται “profile”), η οποία σας δίνει bonus σε ορισμένα στοιχεία όπως στη χρήση των όπλων, στην αξιοποίηση των tech ή των biotic skills, στα melee χτυπήματα και στην αντοχή αυτών κ.ο.κ. Στην πορεία ξεκλειδώνετε νέα profiles και μπορείτε να αλλάξετε σε κάποιο άλλο από τα επτά διαθέσιμα όσες φορές θέλετε. Η λίστα με τα διαθέσιμα profiles θα καλύψει όλα τα γούστα. Αναλυτικά έχουμε τα Soldier, Engineer, Adept (biotic specialists), Sentinel (Tech/Biotic), Vanguard (melee damage), Infiltrator (Tech/Combat με έμφαση στο Stealth) και Explorer (λίγο απ' όλα).\nΣτον τομεά αξιοποίησης των skills, όταν αποκτάτε xp και κάνετε level up σας δίνεται ένας αριθμός από skill points για να ξοδέψετε. Διαθέτετε τρεις κατηγορίες από skills, τα Combat, Biotic και Tech, καθεμία εκ των οποίων διαθέτει 12 skills (σύνολο 36). Κάθε skill έχει μέχρι 6 upgrades και κάθε upgrade κοστίζει σε skill points τόσους πόντους, όσο και ο αριθμός του, δηλαδή για να το ενεργοποιήσετε δίνετε 1 skill point, ενώ η ανώτερη βαθμίδα απαιτεί 6 πόντους.\nΤα Combat skills εστιάζουν σε ικανότητες χρήσης όπλων, συνεπώς υπάρχουν κατηγορίες για rifles, pistols, shotguns, snipers κ.ο.κ. Εδώ συναντάμε και το άκρως απαραίτητο Combat Fitness που αυξάνει το health και το shield σας, κοινώς την ασπίδα που πέφτει πρώτη πριν από το health σας και χρειάζεται αναπλήρωση. Τα Biotic skills έχουν να κάνουν με την χρήση των biotics, όπως για παράδειγμα το να πετάξετε έναν εχθρό σε έναν άλλο, να αντικαταστήσετε την ασπίδα σας με biotic shield που σας δίνει επιπλέον bonus κτλ. Τα Tech skills αφορούν σαμποτάζ των εχθρών, ανύψωση turret και πάει λέγοντας. Αν δώσετε 9 skill points σε ένα skill tree, κάτι που μπορεί να γίνει σχετικά νωρίς, ξεκλειδώνετε όλα τα διαθέσιμα skills της εκάστοτε κατηγορίας.\nΜέσα στη μάχη μπορείτε να χρησιμοποιήσετε μόνο τρία skills (στο PS4 με τα L1, R1 και L1+R2), συνεπώς θα πρέπει να έχετε μονίμως στο μυαλό σας ποιο Active skill θέλετε να αξιοποιήσετε και να εστιάσετε μόνο σε αυτό και αντίστοιχα στα Passive skills, που σας δίνουν μόνιμο bonus στη χρήση όπλων, το health, το shield κ.ο.κ. Αντίστοιχα, ανεβάζετε και τα skills των δύο συμπολεμιστών που θα επιλέξετε να πάρετε μαζί σας, καθένας απ’ τους οποίους έχει συγκεκριμένο profile (class), άρα είναι ικανός για την χρήση ελάχιστων skills. Γενικά έχοντας την δυνατότητα να επιλέξετε ως Scott ή Sara Ryder όποια skills θέλετε τυπικά σας “λύνει” τα χέρια μέσα στη μάχη και είναι μια ευχάριστη προσθήκη. Υπάρχουν και συνδυασμοί των biotic και tech skills αφού αν τα χρησιμοποιήσετε διαδοχικά ξεκλειδώνετε το λεγόμενο “tech combo” προκαλώντας επιπλέον damage στον εχθρό σας.\nΤινάξτε τους στον αέρα\nΟι αποστολές σας ακολουθούν πιστά το βασικό story, το οποίο απαιτεί να προσεδαφιστείτε σε συγκεκριμένους πλανήτες, ενώ υπάρχουν και προαιρετικές αποστολές και συγκεκριμένα οι κατηγορίες Priority Ops, Allies and Relationships που έχουν να κάνουν με τις προσωπικές σας σχέσεις με άλλα μέλη του πληρώματος, Heleus Assignments που αφορούν αποστολές που σας έχουν ανατεθεί στο γαλαξία Heleus και κάποιες επιπρόσθετες αποστολές.\nΑν θέλετε να φλερτάρετε με άλλα μέλη του πληρώματος τότε η κατηγορία “Allies and Relationships” είναι ιδανική. Highlight στο γυναικείο πλήρωμα είναι η ξεπεταγμένη ξανθιά Cora και η κοκκινομάλλα (πιο αθώα) Suvi. Αμφότερες έχουν έναν ιδιαίτερο χαρακτήρα. Ασφαλώς μπορείτε να βρεθείτε ερωτικά και με θηλυκούς χαρακτήρες από άλλες εξωγήινες φυλές. Οι δε ερωτικές σκηνές είναι πιο αποκαλυπτικές από ποτέ, κυρίως σε αυτή της Cora. Τουλάχιστον τον συγκεκριμένο τομέα η BioWare τον πρόσεχε ανέκαθεν οπότε δεν έχουμε κανένα παράπονο.\nΜε βάση τις προσδοκίες που περιμέναμε να εκπληρώσει, η περιπέτεια των αδερφών Scott και Sara Ray είναι μία κακή παρένθεση στη μέχρι τώρα πορεία της σειράς.\nΤο gunfight είναι αντίστοιχο της ποιότητας του Mass Effect, αφού κάθε όπλο έχει διαφορετική συμπεριφορά ως προς το damage, το range, την ακρίβεια, το "κλώτσημα" κ.ο.κ. Σε κάθε μάχη υπάρχουν συγκεκριμένα σημεία για κάλυψη τα οποία πρέπει να αξιοποιήσετε. Μπορείτε ωστόσο να σταθείτε σε ένα μακρινό σημείο και να καμπερώσετε χτυπώντας με το sniper σας. Όταν το A.I. δουλεύει, θα διαπιστώσετε ότι οι εχθροί έχουν καλό σημάδι και ειδικά στο Insanity level ζορίστηκα αρκετά. Όταν το A.I. δεν δουλεύει τότε θα τους δείτε να χοροπηδούν πάνω από σημεία κάλυψης ή να στέκονται ακίνητοι. Οι δε συμπολεμιστές σας κάνουν κυριολεκτικά τα δικά τους! Πότε ξεχνούν να επιτεθούν και δεν πυροβολούν καν και πότε αγνοούν τις εντολές σας.\nΕδώ ερχόμαστε και σε ένα βασικό μειονέκτημα του παιχνιδιού που είναι η διακοπή χρήσης της παύσης και των εντολών σε συμπολεμιστές. Πλέον δεν μπορείτε να κάνετε παύση, ούτε να πείτε στους άλλους δύο στρατιώτες που πολεμούν μαζί σας ποιο skill θα χρησιμοποιήσουν. Συνεπώς μέσα στη μάχη έχετε μόνο τα τρία skills σας και μπορείτε να τους πείτε μόνο σε ποιο σημείο θα μεταβούν. Το χαρακτηριστικό αυτό είναι σίγουρα μία δυσάρεστη έκπληξη στο gameplay, την οποία δεν περιμέναμε. Επίσης, πέρα από τα βασικά story quests, τα προαιρετικά σας πηγαίνουν σε συγκεκριμένα μέρη. Δεν υπάρχει αυτή η ελευθερία εξερεύνησης όλων των πλανητών που είχαμε σε προηγούμενα Mass Effect. Θυμάστε που παίρνατε το αεροσκάφος σας και κάνατε προσεδάφιση όπου γουστάρατε; Ε τώρα ξεχάστε το. Αξίζει τουλάχιστον να σημειωθεί ότι μέσα στο αεροσκάφος Tempest του οποίου είστε διοικητής, θα βρείτε και ένα εξάτροχο όχημα, το οποίο είναι ότι πρέπει για τις μεγάλες αποστάσεις των πλανητών, ενώ αποκτάει και αυτό upgrades! Αν σας ζορίσει ποτέ στην ανηφόρα του βάζετε κίνηση έξι τροχών και συνεχίζετε. Πολύ θα γούσταρα να είχα ένα τέτοιο και in real-life.\nΤο crafting είναι αξιόλογο και αν ασχοληθείτε μαζί του θα σας ανταμείψει. Κάθε όπλο ή οποιοδήποτε από τα τέσσερα κομμάτια armor που φοράτε μπορεί να γίνει craft, αρκεί να έχετε τα κατάλληλα resources, τα οποία βρίσκετε είτε από loot, είτε από vendors στα Marketplaces των πλανητών, στους οποίους πουλάτε όλη τη σαβούρα που έχετε μαζέψει απ’ τις αποστολές σας. Βέβαια ορισμένες φορές το crafting ενός αντικειμένου μπορεί να αποδειχθεί “ακριβό” σπορ, οπότε ίσως να προτιμήσετε το loot. Δυστυχώς όμως το loot είναι τόσο αστείο που είναι ζήτημα αν όσο κράτησε όλο το βασικό story lootάραμε ίσα με 10-12 αντικείμενα (όπλα και armor μαζί, περίπου ένα σε κάθε κατηγορία). Υπάρχει επίσης τμήμα Research και Development, όπου αξιοποιείτε πόντους για τον εξοπλισμό σας.\nΔίνοντας πόνο στις εξωγήινες ορδές\nΟι αποστολές του Mass Effect: Andromeda ξεκινούν αρχικά με την εύρεση πλανήτη στον οποίο θα εγκατασταθείτε και συνεχίζουν με τον μεγάλο διαγαλαξιακό πόλεμο. Όπως σε κάθε Third-Person Shooter, έτσι και εδώ, απώτερος στόχος σας είναι να αντιμετωπίσετε μια ανώτερη εξωγήινη απειλή. Αυτονόητο πλέον. Αυτό που ευχαριστεί και ταυτόχρονα κουράζει μετά από τόσα χρόνια έναν βετεράνο gamer είναι το να αντιμετωπίζεις ξανά και ξανά καταστάσεις που έχεις ήδη βιώσει.\nΟι περισσότερες αποστολές έχουν να κάνουν με την μετάβασή σας από το σημείο Α στο σημείο Β και το να αντιμετωπίσετε αυτούς που σας καταδιώκουν, στην προκειμένη περίπτωση την φυλή των Kett, αλλά και αυτή των Remnant που παίζει ένα δευτερεύοντα ρόλο στο σενάριο. Προχωράτε, καλύπτεστε, λύνετε έναν μίνι γρίφο, πιάνετε κουβέντα με ορισμένους NPCs και πάμε παρακάτω. Οι διάλογοι είναι διακοσμητικοί, δεν σας δίνουν την δυνατότητα ουσιαστικής επιλογής που όντως θα έχει αντίκτυπο στο gameplay και οι πράξεις σας δεν πρόκειται να αλλάξουν στο ελάχιστο το τι θα ακολουθήσει. Κοινώς, το RPG στοιχείο μπαίνει σε δεύτερη μοίρα ότι κι αν κάνετε (με εξαίρεση μια-δυο περιπτώσεις) έχει καθαρά τυπικό και διαδικαστικό χαρακτήρα.\nΤα σεναριακά κλισέ είναι άπειρα του στυλ "Καθαρίστε τον πλανήτη από τους Kett", "σώστε τους ομήρους" ή "πάρτε το όχημα και ταξιδέψτε εκεί για να βρείτε αυτό" και πάει λέγοντας. Τα δε boss fights είναι ελάχιστα σε όλο το παιχνίδι, σε βαθμό που όταν το ολοκληρώσετε να πείτε "Αυτό ήταν; Δεν είχε άλλο; Μας δουλεύουν οι designers;" Υπάρχει μάλιστα ένα συγκεκριμένο είδος boss το οποίο επαναλαμβάνεται διαρκώς. Όταν δε είστε μαζόχες σαν εμένα και παίζετε σε Insanity δυσκολία, η ταχύτατη αναπλήρωση ενέργειας του εχθρού που απαιτεί να το σκοτώσεις μέσα σε τέσσερα δευτερόλεπτά όταν είναι ευάλωτο απ' τις ασπίδες, αλλιώς ξαναγεμίζει full health, είναι τουλάχιστον απαράδεκτη και εις βάρος του χρήστη. Ναι, τα boss fights αποτελούν ύψιστη πρόκληση, σας τα χώνουν λεκτικά, με συγκεκριμένες επιθέσεις σας σκοτώνουν με ένα kill, έχετε άπλετο χώρο να κινηθείτε αλλά είπαμε, όχι κι έτσι.\nΠέρα απ’ τις πρώτες ώρες του παιχνιδιού, η πλοκή κάνει μια μεγάλη "κοιλιά" από ένα σημείο και έπειτα. Ενώ ξεκινάμε με δύο αδέρφια και έναν πατέρα σε ηγετικούς ρόλους σε μια διαστημική αποστολή και το ξεκίνημα μας πωρώνει και μας βάζει για τα καλά στο κλίμα, στην πορεία το σενάριο εξελίσσεται σαν να είναι αποκομμένο, δείχνει αδιάφορο ως προς την πορεία του αεροσκάφους Tempest του οποίου είστε διοικητής και ενώ "το πλοίο μπάζει νερά" που λέμε (το αεροσκάφος εν προκειμένω) προσπαθεί να "σωθεί" στις τελευταίες ώρες για να καταλήξει σε ένα τόσο κλισέ και απότομο φινάλε που σου έρχεται να πιάσεις το blu-ray και να το πετάξεις με δύναμη στην τηλεόραση για τα χρήματα που μόλις πλήρωσες.\nΨάχνοντας τα σύμβολα\nΜία ακόμη αλλαγή στο gameplay αφορά την προσθήκη γρίφων. Στη μία περίπτωση συναντάμε την απλή αναζήτηση στο χώρο. Ενεργοποιείτε το scanner σας με το κάτω d-pad και θα πρέπει να ψάξετε για ένα συγκεκριμένο αντικείμενο γύρω σας. Η αναζήτηση μπορεί να σας πάρει από 1-2 λεπτά μέχρι πολύ περισσότερα. Η δεύτερη περίπτωση γρίφου έχει να κάνει τόσο με την αναζήτηση των glyphs (ιερογλυφικών συμβόλων) όσο και με την αξιοποίησή τους. Σε αυτήν θα πρέπει να ψάξετε σπιθαμή προς σπιθαμή όλο το χώρο γύρω σας για τρία ιερογλυφικά σύμβολα και στη συνέχεια να τα εισάγετε σε ένα μηχανισμό, στα κενά που λείπουν, με τρόπο ώστε σε κάθε τετράγωνο να έχετε τέσσερα διαφορετικά σύμβολα και να μην υπάρχει ίδιο σύμβολο σε καμία οριζόντια σειρά ή κάθετη στήλη. Τέτοιου είδους γρίφοι επαναλαμβάνονται ελάχιστες φορές στο παιχνίδι αλλά την πρώτη φορά που θα τους πετύχετε, θα σας τραβήξουν απ’ τη δράση για λίγη ώρα μέχρι να καταλάβετε πλήρως τι συμβαίνει.\nΤο βασικό story στο Mass Effect: Andromeda διαρκεί γύρω στις 20-25 ώρες, ανάλογα με το πόσες φορές θα πεθάνετε. Προσωπικά χρειάστηκα 25 ώρες στο πέμπτο και ανώτερο επίπεδο δυσκολίας, αλλάζοντας level σε όποια σημεία τα checkpoints έσπαγαν νεύρα. Δυστυχώς τα checkpoints είναι τέτοια που μπορεί να σας ζητήσουν να βγάλετε ακόμα και μάχες που διαρκούν πάνω από 15-20 λεπτά και να σας γυρίσουν τελείως πίσω αν χάσετε! Αυτό αποτελεί σπάσιμο νεύρων, αφού όχι μόνο μπορεί να επιστρέψετε πίσω αλλά να χρειαστεί να δείτε όλο το cutscene από την αρχή, λες και η BioWare θέλει να μας τιμωρήσει που τολμήσαμε και χάσαμε!\nΣυν τις άλλοις, στα checkpoints προσθέστε ορισμένα ακόμη στοιχεία. Το ένα έχει να κάνει με τον περιορισμό των εχθρών σε συγκεκριμένο χώρο. Αν περάσετε τα όρια μιας περιοχής τότε οι εχθροί δεν μπορούν να δεχτούν τα πυρά σας (αποκτούν γαλάζια αντί για κόκκινη ένδειξη στο χάρτη), άρα το sniper σε αυτή την περίπτωση καθίσταται άχρηστο. Επιπλέον, σε κάποια από αυτά τα σημεία οι εχθροί αναπληρώνονται αν απομακρυνθείτε (συμβαίνει σε ελάχιστες περιοχές). Επίσης, σε μία συγκεκριμένη αποστολή της ιστορίας, θα έπρεπε να περάσουμε μέσα από τους εχθρούς και να φτάσουμε σε ένα συγκεκριμένο σημείο προκειμένου να σταματήσουν να βγαίνουν εχθροί. Αν δεν το κάναμε τότε θα έπρεπε να πολεμάμε με χιλιάδες εχθρούς για πάντα. Sorry BioWare αλλά κάτι τέτοια συνέβαιναν στο Call of Duty και τα κοροϊδεύαμε. Το κερασάκι στην τούρτα είναι τα loading screens που διαρκούν περισσότερο από το συνηθισμένο. Εν κατακλείδι, μπορεί να χάσετε ακόμα και το 1/3 του χρόνου σας στο παιχνίδι από κάτι τέτοια. Είναι δε απορίας άξιο πως οι developers μας έκαναν την χάρη να μην πεθαίνουμε όποτε πέφτουμε σε κενό. Προφανώς μετά από τόσο βασανισμό θα μας λυπήθηκαν.\nΥπάρχει κανείς εδώ για multiplayer;\nΤο multiplayer του Mass Effect: Andromeda είναι ότι πιο περιττό μπορεί να παίξει κανείς. Ενώ είμαι υπέρμαχος του "Βάλτε multiplayer στα games να υπάρχει κι ας μην ασχολούμαστε με αυτό" ειλικρινά απορώ ακόμη για ποιο λόγο να βάλει ένας game designer multiplayer mode στο Mass Effect: Andromeda, υποστηρίζοντας μόνο Co-op! Δηλαδή έκατσε και σχεδίασε χάρτες, πέταξε μέσα για bots μερικούς εχθρούς (το A.I. ήταν ήδη έτοιμο, άρα δεν πήρε πολύ χρόνο στους developers), έβαλε υποστήριξη 1-4 παικτών κι αυτό είναι όλο.\nΗ μη ύπαρξη competitive multiplayer απογοητεύει για άλλη μια φορά. Υπάρχουν μόνο Co-op modes που σας ζητούν να κλέψετε μια τεχνολογία, να βρείτε scouts που χάθηκαν, να ανακτήσετε ένα κειμήλιο ή να υπερασπιστείτε μια βάση. Συναντάμε επίσης την επιλογή για Survival όπου πρέπει να αποκρούσετε κύματα επιθέσεων. Όσο παίζετε τόσο ξεκλειδώνετε νέες εξωγήινες φυλές (πέραν των humans) καθώς και νέα όπλα και armor. Για ποιο λόγο; Για να τα μονστράρετε στους εχθρούς όταν δεν υπάρχει competitive multiplayer; Κάπως έτσι το ότι κανείς δεν ασχολείται με όλα αυτά φαίνεται απ’ το ότι παρά τις προσπάθειές μας βρήκαμε μόλις έναν παίκτη online, ο οποίος έφυγε μετά από λίγο γιατί βαρέθηκε. Καταλήγαμε δηλαδή να παίζουμε το μεγαλύτερο διάστημα χωρίς κανέναν συμπαίκτη και να πεθαίνουμε περιμένοντας revive από το πουθενά.\nH στιγμή της εξερεύνησης\nΑν κάτι ξεχωρίζει στο Mass Effect αυτό είναι ο τεχνικός τομέας του. Ο σχεδιασμός των πλανητών είναι πανέμορφος με τον κάθε πλανήτη να έχει διαφορετική μορφολογία εδάφους και φυσικά αλλαγές υψωμάτων, διάφορες καιρικές συνθήκες, ξεχωριστή βλάστηση κτλ. Ειλικρινά τα ταξίδια στο Mass Effect είναι ότι πρέπει για να χαζεύεις ότι υπάρχει γύρω σου. Ο δε σχεδιασμός των χαρακτήρων εντυπωσιάζει στα cutscenes, ως προς τις αντιδράσεις προσώπων, αλλά απογοητεύει in-game, εκεί όπου στην έκδοση του PS4 τα textures έχουν anti-aliasing κάτω του μετρίου. Τουλάχιστον οι φωτισμοί και τα particle effects κερδίζουν τις εντυπώσεις. Τα animations έχουν τα θεματάκια τους, όπως για παράδειγμα όταν ο χαρακτήρας σας τρέχει και δίνει την αίσθηση μηχανής στην άσφαλτο που “γέρνει σε κλίση για να πάρει την στροφή”, αλλά ειλικρινά είναι ανεπαίσθητα και δεν άξιζαν τόσο ντόρο, τουλάχιστον για την συνολική δουλειά των artists που πιστεύω ότι θα ικανοποιήσει τους περισσότερους από εσάς.\nΣτο voice acting ο Tom Taylorson ως Scott Ryder και η Fryda Wolff ως Sara Ryder, έχουν απλά συμπαθητική παρουσία, χωρίς να καταφέρνουν να αφήσουν το στίγμα τους. Η Jules de Jongh, η οποία υποδύεται την Cora (έχει κάνει πολλούς ρόλους με πιο χαρακτηριστικό την Faith στο πρώτο Mirror’s Edge), έχει ανεπίσημα τον ρόλο του υποδιοικητή και αφήνει κάπως περισσότερο το στίγμα της, όχι μόνο στις ερωτικές σκηνές, αλλά γενικά ως παρουσία και ως κλασικός χαρακτήρας “στρατιωτίνας”. Αν της πιάσετε την κουβέντα θα καταλάβετε τι εννοώ. Γενικά οι ηθοποιοί το προσπαθούν, αλλά δεν τους βοηθάει καθόλου το σενάριο, το οποίο περνάει σε γενικές γραμμές απαρατήρητο.\nΌταν οι προσδοκίες είναι υψηλές\nΈνας απαιτητικός gamer που έχει παίξει Mass Effect σίγουρα θα έχει υψηλές απαιτήσεις από το Mass Effect: Andromeda, ειδικά αν είναι fan της BioWare και γνωρίζει για την ποιότητα δουλειάς της. Δυστυχώς φέτος η Αμερικάνικη εταιρεία μας απογοήτευσε πάντα σε σχέση με ότι έχουμε δει στο παρελθόν.\nΤο Mass Effect: Andromeda απέχει ποιοτικά κατά πολύ από τα πρώτα τρία της σειράς. Είναι σίγουρα ένα Mass Effect που θα γουστάρετε να παίξετε γιατί γνωρίζετε την φιλοσοφία του παιχνιδιού, έχετε αγαπήσει κάποια skills του, όπως και το να εξερευνάτε πλανήτες. Ωστόσο, ορισμένα από τα στοιχεία που καθιέρωσαν την σειρά απουσιάζουν κι αυτό έχει αρνητικό αντίκτυπο στην εικόνα του παιχνιδιού. Προσωπικά το ταξίδι με ικανοποίησε, είχε ορισμένες συγκινητικές στιγμές (ελάχιστες είναι η αλήθεια), αλλά είμαι από εκείνους τους πολυάσχολους τύπους που σε αντίθεση με άλλα AAA Action RPG των οποίων θα συνεχίσω να κάνω προαιρετικές αποστολές μετά το βασικό story, εδώ το blu-ray όπως ήρθε έτσι θα καταλήξει απευθείας στο ράφι.\n- Τεράστια ποικιλία από skills\n- Όμορφος σχεδιασμός πλανητών με μεγάλη ποικιλομορφία\n- Ρεαλιστική χρήση-αντίδραση των όπλων\n- Προσεγμένο voice acting και λεπτομερή ηχητικά εφέ\n- Πληθώρα όπλων και armor με δυνατότητα crafting\n- Ικανοποιητική διάρκεια με προαιρετικές αποστολές\n- Άφθονο φλερτ και ακόμη πιο αποκαλυπτικές σκηνές\n- Η αφαίρεση του tactical στοιχείου απ’ την μάχη\n- Αραιά checkpoints θα σας φέρουν στα όριά σας\n- Ανά διαστήματα glitchάρισμένο A.I. σε εχθρούς και συμπολεμιστές\n- Η υποβάθμιση του RPG στοιχείου με μη ουσιαστικό αντίτυκο στους διαλόγους\n- Το σενάριο κουράζει σε ορισμένα σημεία και οι χαρακτήρες δεν έχουν το εκτόπισμα του John Shepard\n- Αδιάφορο multiplayer με το οποίο δεν ασχολείται κανείς\nΤο υποδεέστερο Mass Effect μέχρι σήμερα, ωστόσο η ποιότητα της BioWare το κάνει must-buy για κάθε fan της σειράς.\n#1 +5 Shikabane_Hime7 (Level 29) 24/03/2017 13:06\nΚατατοπιστικό το review, δυστυχώς απογοήτευση σε σχέση με τα προηγούμενα, προχειροφτιαγμέ νο μου φαίνεται με αυτά που διάβασα αλλά όπως και να έχει δεν νομίζω πως είναι κακό παιχνίδι, απλά (πολύ) κατώτερο των περιστάσεων με το όλο hype. Θα το παίξω κάποια στιγμή στο μέλλον μιας και το PC δεν το σηκώνει προς το παρόν. Τα μοντέλα των χαρακτήρων φαινόντουσαν αρκετά άσχημα από το live stream που είχα δει. Πιστεύω είχαν το χρόνο να φτιάξουν ένα πιο σωστά δομημένο παιχνίδι, αδικαιολόγητη η Bioware. Ελπίζω να μην έχουμε τα ίδια όταν βγει το Dragon Age 4.\n#2 +3 Divine Raiden (Level 26) 24/03/2017 13:12\nΈχοντας παίξει την τριλογία προφανώς και περίμενα πολλά περισσότερα απο το Andromeda.Ήθελα πάρα πολύ να είναι ένας τίτλος τουλάχιστον αντάξιος της κληρονομιάς της τριλογίας αλλά δυστυχώς η Bioware δεν μας έκανε την χάρη.Πέρα απο τον οπτικό τομέα ο οποίος είναι πολυ εντυπωσιακός όλο το υπόλοιπο παιχνίδι φαίνεται μέτριο (με βάση όλα όσα έχω ακούσει,εχω δει και έχω διαβάσει πάντα).Τα δε voice overs/acting δεν είναι σε καμία περίπτωση άξια ενός Mass Effect τίτλου.Ίσως να το πάρω πολύ αργότερα σε πολύ χαμηλότερη τιμή γιατί στα 50-60 ευρώ δεν νομίζω να αξίζει.Πολύ κατατοπιστικό και αναλυτικό το review Μάνο.\n#3 +1 geololj (Level 28) 24/03/2017 13:13\nHype στο θεό τόσο καιρό. Κι όλα αυτά ενώ περιμέναμε ότι θα άξιζε για εννιαράκι.\n#4 +3 An arrow in the knee (Level 22) 24/03/2017 14:46\nΔυστυχώς τα προγνωστικά είχαν πέσει μέσα.\nΓια μένα που έχω λατρέψει την πρώτη τριλογία, καθώς και τα Dragon Age και περίμενα αντίστοιχη δουλειά τουλάχιστον στο κομμάτι της ιστορίας και των χαρακτήρων, βλέπω ένα απλό space 3rd person shooter με πολύ fanservice.Κάτι που θα ήταν "οκ" αν δεν έφερε το όνομα Mass Effect.Θα μου πεις, τι να περιμένεις αν ακούς ότι έφυγε η ομάδα των πρώτων παιχνιδιών.Ο πήχης ήταν ψηλά αλλά ήμουν σχεδόν σίγουρος πως δεν πρόκειται να τον φτάσει το Andromeda.Μεγάλ ο κρίμα.\nΑναλυτικότατο review, όπως πάντα.\n#5 +2 MOKER (Level 13) 24/03/2017 17:29\nΕπειδή όντος Fan Boy Του Mass effect κ έχοντας παίξει την τριλογία ...απογοητεύτηκ α εν μέρη απο το Review της άποψης του Μανου...κι όχι απο το review σαν κείμενο..να εξηγούμαστε..εν νοείτε οτι θα παιχτεί (Day one) Αγορά..και βέβαια περιμέναμε πολύ παραπάνω πράγματα κι απο την εταιρία κι απο το Mas effect..Σαν όνομα βαρύ...Αλλα είπαμε fanboy κάργα και το περίμενω μετά το τριήμερο να το ξεκινήσω..Ακόμα ασχολούμαι με Horizon τι παιχνίδι!! Αλλό θέμα...πολύ κατατοπιστικό review και είδα το 7αρο Live Του μανου...τί αλλο Καλο Gaming παίδες και συνεχίστε την καταπληκτική δουλεία σας ...\n#6 +3 Blood King (Level 25) 24/03/2017 18:23\nΑν δεν κουβαλούσε την βαριά κληρονομιά του Mass Effect τότε θα χωνεύαμε εύκολα τις ατέλειες του, στην συγκεκριμένη περίπτωση είναι δύσκολο να τις συγχωρήσουμε άρα πάει για αγορά όταν θα έχει πέσει πολύ η τιμή του που και πάλι θα το σκεφτούμε.\n#7 +1 ashbringer (Level 25) 25/03/2017 16:25\nΠολύ ωραίο άρθρο απο τον Μάνο.Δεν ξέρω αν είναι καλό η κακό τελικά.Το έχω ξεκινήσει εδώ και λίγες μέρες και ελπίζω τα όποια αρνητικά του να μην επηρεάσουν ιδιαίτερα την αγάπη μου για αυτή την σειρά με την οποία ασχολούμαι τόσα χρόνια.Σίγουρα παίρνει βελτίωση και ελπίζω αν το συνεχίσουν να διορθώσουν τα όποια αρνητικά βασιζόμενοι στην πρώτη επική τριλογία με πρωταγωνιστή τον αγαπημένο μας John Shepard.\n#8 +1 landogar (Level 13) 25/03/2017 19:02\nΤο αγόρασα χθες και στην αρχή μπορώ να πω ότι ξεκινάει πάρα πολύ καλά.Αν αληθεύουν όμως όσα διάβασα μάλλον η συνέχεια δεν θα είναι ίδια.Πάντως και χειρότερο να ηταν πιστεύω ακόμα και τότε θα το αγόραζα γιατί μπορεί να σε κρατήσει για πολλές ώρες.Ωραίο review Μάνο.\n#9 +1 Commander Guts (Level 16) 25/03/2017 20:37\nΠολύ καλό review από το Μάνο. Ακριβώς όπως τα περίμενα τα πράγματα. Έχοντας αφιερώσει πολλές ώρες στο τελευταίο Dragon Age απλά και μόνο για να μπορώ να το κράζω στο 100%, κρατούσα μικρό καλάθι για το νέο Mass Effect. Απλά επειδή τα βίντεο φαινόντουσαν καλά, έλεγα να το δοκιμάσω. Μάλλον θα αργήσω... Ευτυχώς το review είναι κατατοπιστικότα το και δε θα σπαταλήσω περισσότερα χρήματα.\n#10 +1 Sephiroth (Level 18) 26/03/2017 02:57\nΔιάβασα άσχημες κριτικές για το παιχνίδι και από ξένα site, οπότε η τιμή του θα πέσει λογικά γρήγορα.Γενικά αδιαφορώ για το στοιχείο multiplayer σε ένα παιχνίδι.Παίζω μόνο όταν χρειάζεται για trophies,αλλά δεν βλέπω που είναι το κακό να υπάρχει μόνο co-op και όχι competitive.Αν θέλει κάποιος να παίξει deathmatch υπάρχουν αμέτρητα fps εκεί έξω.Δεν θα ασχοληθώ με το mp όταν πάρω το παιχνίδι,ακόμα και στο ΜΕ3 προτίμησα να κάνω όλες τις αποστολές σε δυσκολία Insanity ώστε να το αποφύγω.Το ότι το παιχνίδι μοιάζει πιο πολύ με shooter αντί RPG είναι ένα μείον\n#11 wavee (Level 15) 26/03/2017 17:13\nΟ προηγούμενος χαρακτήρας ηταν πολύ αντιπαθητικος ετσι όπως ειχαν κανει το προσωπο του. Αντίθετα ο πρωταγωνιστης στο Andromeda είναι ωραιος και κ**λας να το πω. Ειδα κατι βιντεακια στο youtube, πραγματικα δηλαδή πολύ ωραιος!!! Η αληθεια να λεγεται παιδες\n#12 tolis1981 (Level 3) 27/03/2017 08:53\nΥπαρχει περιπτωση για βιντεο Review?\n#13 Shikabane_Hime7 (Level 29) 27/03/2017 10:00\nΕννοείς το default πρόσωπο του Male Shepard;\n#14 wavee (Level 15) 27/03/2017 14:13\nΝαι ειχε αντιπαθητικη φατσα ο Male Shepard. Ανιθετα o πρωταγωνιστης του Andromeda (Scott Ryder) ειναι πανεμορφος. Καλυτερος και απο τον Nathan Drake μην σου πω. Τωρα ενταξει γουστα ειναι αυτα.\nΑντικειμενικα ε, τι να κανουμε, o τυπος ειναι κ**λα. Καλα εκαναν και εβαλαν διαφορετικο πρωταγωνιστη παντως\n#15 tolis1981 (Level 3) 28/03/2017 08:32\nΣυγνώμη, αλλά θα κρίνουμε ένα παιχνίδι από το πόσο όμορφος είναι ο πρωταγωνιστης ??\n#16 Shikabane_Hime7 (Level 29) 28/03/2017 09:45\nΗ αλήθεια είναι ότι ο Shepard φαινόταν πολύ άγριος αλλά οκ γούστα είναι αυτά και δε νομίζω ότι παίζουν τόσο ρόλο στην εξέλιξη του παιχνιδιού. Έτσι και αλλιώς τον φτιάχνεις όπως θες. Εγώ στο βασικό playthrough στα 1-2-3 γυναίκα είχα και μετά έπαιξα και με άντρα με το default πρόσωπο.\n#17 wavee (Level 15) 28/03/2017 13:29\nΔεν κρινω το παιχνιδι απο αυτο απλα λεω οτι ειναι ομορφος ο πρωταγωνιστης στο andromeda ενω ο προηγουμενος ειχε αντιπαθητικη φατσα. Που ειναι το περιεργο να το πω? Εσυ/Εσεις οταν καποιοι λετε για την Λαρα Κροφτ για τον κωλο της σου λεει οτι κρινεις το παιχνιδι απο τον κωλο της? (Που στην τελικη στο Rise of the tomb raider δεν λεει και τιποτα η Λαρα κροφτ. Και χαλια ειναι εμανισιακα και στο προσωπο και μου την εσπαγε που το επαιζε εξυπνη. Αντθετα στο Reboot μου αρεσε περισσοτερο.)\n#18 tolis1981 (Level 3) 29/03/2017 08:56\nΕνταξει ειναι υπερβολη να ασχοληθει καποιος πιστευω με τον κωλο της Lara Croft χαχα, τοσες ομορφες γυναικες υπαρχουν\n#19 akloukisas (Level 2) 29/03/2017 14:55\nκάποια πρώτα σχόλια (γιατί ακόμη παίζω... ) από περιέργεια κυρίως και για να καταλάβω ποιο καλά παρουσίαση του reviewer\nτο παιχνίδι είναι μόνο 25 ώρες; το παίζω από 23 του μηνός και νομίζω ότι θα πάει παραπάνω... κάποιοι λένε ότι είναι 50 ώρες μήπως είναι ο τρόπος που παίζει κάποιος;\nΓια υποδεέστερο των άλλων νομίζω ότι είναι υπερβολικό σχόλιο μήπως το λες επειδή μοιάζει αρκετά με το πρώτο στο πόσο ανοιχτό είναι σε κάποιους αρέσει αυτό σε κάποιους άλλους όχι....\nτα checkpoints στο pc τουλάχιστον είναι πολύ καλά απλά πλέον στις μάχες δεν μπορείς να τις ξεπεράσεις "στα γρήγορα" Επίσης τα loading screens είναι λίγα δεύτερα είναι οκ δεν είναι; Παιχνιδομηχανές είναι διαφορετικά τα πράγματα;\nΒασικά και εγώ το multiplayer το θεωρώ ανιαρό...\nΤέλος να κάνω μια ερώτηση γιατί κάποιος να παίξει ένα παιχνίδι που χρειάζεται πληκτρολόγιο και ποντίκι σε παιχνιδομηχανή; Δεν χάνεται ένα μέρος της διασκέδασης; Αυτά προς το παρόν...\nλατρεύω mass effect σύμπαν\n#20 sapia. (Level 1) 30/03/2017 13:12\nσαν fan της σειρας, για εμενα δεν ειναι must-buy. η ποιοτητα της BioWare δεν μου λεει τιποτα. το οτι σε κανουν one-shot τα bosses δεν ειναι "ουαου. δυσκολα τα πραγματα", αλλα τεμπελικη δουλεια των developers ετσι ωστε να σου δωσει την αισθηση της προκλησης. αν πεσει η τιμη(καποια πραγματα οπως το ΑΙ, το pause menu στη μαχη για εντολες των συμπολεμιστων, κ.ο.κ, δεν προκειτε να φτιαχτουν, οποτε ναι, η τιμη πρεπει να πεσει), και φτιαξουν τα bugs, animations, κανουν καπως καλυτερο το παιχνιδι, κ.ο.κ, δεν το αγοραζω. εγω το βαθμολογησα με 6/10\n#21 +1 Manos (Level 39) 30/03/2017 20:25\nΝαι, εγώ το τερμάτισα σε 30 ώρες στο Insanity με πάρα πολλούς θανάτους άρα υπολόγισε 25 ώρες.\nΣτο HowLongtoBeat.com έχει μέσο όρο 18,5 ώρες. Άρα κάτι κάνεις λάθος.\nΚαμία υπερβολή. Όλα τα sites του πλανήτη το έχουν βαθμολογήσει με βαθμό χαμηλότερο από αυτό που έβαλαν στα Mass Effect 1, 2 και 3. Τερμάτισε πρώτα και τα 4 games και μετά αν έχεις συγκεκριμένους λόγους να μας πεις γιατί είναι καλύτερο από τα προηγούμενα ή να αντικρούσεις τα αρνητικά που έγραψα στο review ευχαρίστως εδώ είμαστε.\nΓια τα checkpoints σε κανένα παιχνίδι μέχρι σήμερα δεν έχω δει checkpoint που να σε γυρνάει πίσω από ένα cutscene το οποίο μάλιστα δεν προσπερνιέται (ορισμένα από αυτά δεν προσπερνιόνταν) ή να σε γυρνάει σε μάχη που βρίσκεται 20 λεπτά πίσω. Αν υπάρχουν τέτοια games μπορείς να τα σημειώσεις, γιατί ειλικρινά σε τέτοιο βαθμό δεν το έχω ξαναδεί. Όλα ξεκινούν περίπου στο σημείο που βρίσκεσαι και με cutscene που προσπερνιέται.\nΤo review βασίζεται στην έκδοση του PS4 (παίζω με PS4 Pro). Εκεί το loading διαρκεί παραπάνω.\nΣίγουρα δεν έχεις την ίδια στόχευση που θα είχες με το mouse, αλλά απ' τη στιγμή που δεν υπάρχει παύση και το να δίνεις εντολές σε συμπαίκτες, ενώ τα περισσότερα Action RPG έχουν "κονσολοποιήσει " τα μενού τους, η διαφορά δεν είναι δα και τόσο μεγάλη.\n#22 Efane (Level 24) 01/04/2017 17:35\nΜετά τα τρία πρώτα ήταν δύσκολο εγχείρημα να γίνει κατι καλύτερο απο τα προηγούμενα μέρη του παιχνιδιού. Συνήθως ετσι γίνεται. Συμφωνώ με τον Μοσχονά για τις απαιτήσεις μας...\n#23 akloukisas (Level 2) 13/05/2017 16:16\nΣίγουρα δεν έχεις την ίδια στόχευση που θα είχες με το mouse, αλλά απ' τη στιγμή που δεν υπάρχει παύση και το να δίνεις εντολές σε συμπαίκτες, ενώ τα περισσότερα Action RPG έχουν "κονσολοποιήσει" τα μενού τους, η διαφορά δεν είναι δα και τόσο μεγάλη.\nΤο παιχνίδι είναι πολύ καλό απλά δεν είναι τελειωμένο … καταλαβαίνω τα σχόλια σου αλλά σιγά σιγά με τις διορθώσεις το παιχνίδι δείχνει την αξία του άξιος συνεχιστής της τριλογίας κρίμα που το έδωσαν έτσι….\nGenre: Action RPG/Shooter\nPlayers: 1 (2-4 Multiplayer Co-op)\nRelease Date: 23/3/2017


↑ συνεισφέροντες OpenStreetMap: (Βρετανικά αγγλικά) OpenStreetMap. Ανακτήθηκε στις 27 Αυγούστου 2019.\n↑ www.statistics.gr/ Αρχειοθετήθηκε 2015-10-16 στο Wayback Machine. απογραφή 2011\nΑνακτήθηκε από "https://el.wikipedia.org/w/index.php?title=Σπαθαραίοι_Σάμου&oldid=9196777"\nΤελευταία τροποποίηση 04:53, 22 Δεκεμβρίου 2021.


The Greek Crisis: O κύκλος πιστωτή - οφειλέτη\nΕχει περάσει ένα έτος από την προηγούμενη ανάλυση του κύκλου οφειλέτη - πιστωτή στον οποίο τοποθετείται χρονικά η Ελλάδα. Είναι η κατάλληλη στιγμή για μια πιο επίκαιρη ανάγνωση. Τα στάδια στον κύκλο οφειλέτη - πιστωτή είναι τα εξής:\n1. Πρόθυμοι δανειστές – πρόθυμοι δανειολήπτες.\nΤράπεζες και επενδυτές δανείζουν με φιλοκυκλικό τρόπο, επιδιώκοντας την αποκόμιση κερδών. Η Ελλάδα απολαμβάνει βραχυπρόθεσμη μεταβίβαση πλούτου μέσω δανεισμού και διαρθρωτικών ταμείων της Ε.Ε., με τίμημα την απώλεια ανταγωνιστικότητας, καθώς το υπερτιμημένο νόμισμα καθιστά τη βιομηχανική δραστηριότητα λιγότερο επικερδή. Σε εκείνη τη φάση, το βιοτικό επίπεδο είχε αυξηθεί εντυπωσιακά και ταχύτερα από την παραγωγικότητα, η οποία στην πραγματικότητα έφθινε. Αυτή η φάση ολοκληρώθηκε το 2009.\n2. Κρίση χρέους και «διάσωση» από κοινοπραξία δανειστών.\nΑκολουθεί διάσωση από τους δανειστές (Ε.Ε.), με σκοπό να προστατεύσουν τα αρχικά δάνεια. Σκοπός των οφειλετών (Ελλάδα) είναι να αποτρέψουν την κατάρρευση των τραπεζών και να διατηρήσουν την πρόσβαση σε χρηματοδότηση, καθώς και το υφιστάμενο βιοτικό επίπεδο. Με την απόπειρα των δανειστών να μοιραστεί το βάρος της προσπάθειας, πιστωτές και οφειλέτες νιώθουν εξίσου θύματα: Ελληνες και Γερμανοί ψηφοφόροι είναι εξίσου δυσαρεστημένοι, είτε γιατί η χώρα-αποδέκτης προχωρεί σε λιτότητα είτε αξιώνοντας αντίστοιχα ότι η διάσωση είναι άδικη.


Europa: Ξεκίνησε το EUROPA THE LAB με επιτυχία τον Α’ κύκλο μαθημάτων | Alunet\nΑρχική/ΕΝΗΜΕΡΩΣΗ/ΕΛΛΗΝΙΚΗ ΑΓΟΡΑ/Europa: Ξεκίνησε το EUROPA THE LAB με επιτυχία τον Α’ κύκλο μαθημάτων\nEuropa: Ξεκίνησε το EUROPA THE LAB με επιτυχία τον Α’ κύκλο μαθημάτων\nΤο νέο εκπαιδευτικό πρόγραμμα EUROPA THE LAB με θεμέλιο τη γνώση, οδηγεί την εξέλιξη, με όραμα μόνο την επιτυχία!\n11/10/2021Τελευταία Ενημέρωση: 26/10/2021\nΗ λειτουργία του νέου εκπαιδευτικού προγράμματος της Europa με τίτλο EUROPA THE LAB είναι γεγονός! Τα μαθήματα ξεκίνησαν την Τετάρτη 22 Σεπτεμβρίου 2021,με τον Α’ Κύκλο εκπαίδευσης και ήδη οι αιτήσεις των κατασκευαστών για το πρόγραμμα έχουν ξεπεράσει κάθε προσδοκία. Ο Β’ Κύκλος (Οκτώβριος – Νοέμβριος) έχει συμπληρωθεί ήδη και έχουν ανοίξει οι αιτήσεις για τον Γ’ Κύκλο που αναμένεται να ξεκινήσει το 2022.\nΚατά την εναρκτήρια ημέρα των μαθημάτων, το πρόγραμμα τίμησαν στα εγκαίνια, στελέχη της Europa όσο και της ΠΟΒΑΣ. Το Πρόγραμμα είναι μοναδικό στον κλάδο του, καθώς απευθύνεται σε επαγγελματίες με εμπειρία και έχει ως σκοπό την ανάπτυξή τους. Στόχος του προγράμματος είναι να μετατρέψει τους κατασκευαστές αλουμινίου σε επιχειρηματίες κύρους, εκπαιδεύοντάς τους σε κάθε επίπεδο και τεχνικό αλλά και επιχειρησιακό.\nΧαιρετισμό έδωσαν τόσο η Αντιπρόεδρος και Διευθύνουσα Σύμβουλος της Europa, Ανούς Τζιρακιάν, όσο και ο Πρόεδρος της ΠΟΒΑΣ, Θεόφιλος Παγιάτης. Η παρουσία και των δύο κορυφαίων προσώπων της Europa και της ΠΟΒΑΣ στην πρώτη ημέρα μαθημάτων σηματοδοτεί με τον πιο απόλυτο τρόπο τη μεγάλη σημασία που δίνει η εταιρεία και η ΠΟΒΑΣ στο Πρόγραμμα. Για πρώτη φορά μια διέλαση έρχεται σε σύζευξη με τους στόχους και το όραμα ενός σημαντικού φορέα του κλάδου κατασκευαστών αλουμινίου.\nΗ Αντιπρόεδρος και Διευθύνουσα Σύμβουλος της Europa, ΑνούςΤζιρακιάν και ο R&D Director της εταιρείας,, Γιάννης Αρβανίτης παρακολουθούν με προσήλωση τα μαθήματα του EUROPA THE LAB στην εναρκτήρια μέρα του Προγράμματος\nΧαρακτηριστικά η κα Τζιρακιάν στην ομιλία της επεσήμανε: «Το πρόγραμμα EUROPA THE LAB φιλοδοξούμε να αποτελέσει πυξίδα και παράδειγμα για άλλους κλάδους, αλλά και να φέρει κοντά δύο κρίκους της εφοδιαστικής αλυσίδας τον κρίκο του δικού μας κλάδου, δηλαδή τη βιομηχανία/διέλαση, και τον κατασκευαστή. Να μιλήσουμε ο ένας τη γλώσσα του άλλου. Να γίνουμε πιο ισχυροί, πιο έτοιμοι για τις απαιτήσεις και τις προκλήσεις που αυξάνονται με πολύ γρήγορους ρυθμούς».\nΕπίσης πρόσθεσε απευθυνόμενη στους εκπαιδευόμενους κατασκευαστές «Εσείς είστε εκείνοι που πιστεύουμε ότι θα κάνετε τη διαφορά. Δεν το λέω μόνο γιατί εδώ θα εξελιχθείτε ως κατασκευαστές. Δεν φιλοδοξούμε απλά αυτό. Εμείς επιδιώκουμε να γίνετε καλύτεροι επιχειρηματίες!». Μια δήλωση που δείχνει ακριβώς το όραμα της Europa για τον κλάδο.\nΟ Πρόεδρος της ΠΟΒΑΣ, Θεόφιλος Παγιάτης έδωσε και αυτός το “παρών”\nΑπό τη μεριά του ο κ. Παγιάτης επεσήμανε: «Εγκαινιάζουμε μία νέα καινοτόμο εκπαιδευτική, διαδραστική διαδικασία, που αναιρεί περιορισμούς και εκπαιδευτικούς αποκλεισμούς, έχοντας μοναδικό σκοπό την αναβάθμιση του μοντέλου λειτουργίας των επιχειρήσεων του κλάδου. Κυρίως των κατασκευαστών οι οποίοι αποτελούν την “αιχμή του δόρατος” αλλά και όλης της παραγωγικής αλυσίδας του κλάδου». Συμπλήρωσε, κλείνοντας «Το EUROPA ΤΗΕ LAB ξεκινάει σήμερα μια μαθησιακή διαδρομή η οποία είναι αποτέλεσμα ομαδικής προσπάθειας και πρεσβεύει την κουλτούρα της ΟΜΑΔΑΣ στον ευρύτερο κλάδο. Εύχομαι να ζήσουν αυτή τη μαθησιακή εμπειρία με πάθος όσοι συμμετέχουν γιατί μόνο έτσι αξίζει»,\nΗ Operations Manager της Europa, Γιώτα Σιγανού\nΣτον δικό της χαιρετισμό η Operations Manager της Europa, Γιώτα Σιγανού επεσήμανε μια ακόμη καινοτομία του προγράμματος, το σημείο όπου συνδυάζεται η θεωρία με την πράξη. Οι κατασκευαστές μέσω του προγράμματος έχουν την ευκαιρία να παρακολουθήσουν θέματα πρακτικά που σχετίζονται τόσο με την κατασκευή και τις δοκιμές, όσο και με άλλες πτυχές όπως την κοστολόγηση, την υγεία και ασφάλεια στον χώρο εργασίας, το marketing κ.ά.\nΕίναι σημαντικό να αναφερθεί ότι το Πρόγραμμα απευθύνεται σε κάθε κατασκευαστή αλουμινίου που επιδιώκει την ανάπτυξη και την εξέλιξη και θέλει να γνωρίσει πτυχές του επιχειρείν που ξεφεύγουν από τα στενά πλαίσια της καθημερινής του λειτουργίας.\nΤο EUROPA THE LAB με θεμέλιο τη Γνώση, οδηγεί την Εξέλιξη, με όραμα μόνο την Επιτυχία!\nEUROPA EUROPA THE LAB Εκπαίδευση Κατασκευαστές Κουφωμάτων\nΝΕΟΚΕΜ: Νέα εξειδικευμένη ενότητα με πληροφορίες για τον Αρχιτέκτονα!


υπότιτλοι "The Simpsons" Treehouse of Horror XXII - υπότιτλοι Ελληνικά 1CD srt (ell)\nThe Simpsons υπότιτλοι Ελληνικά S23E03\n"The Simpsons" Treehouse of Horror XXII S23E03 Ελληνικά υπότιτλοι (2011) 1CD srt\nΠερίοδος: 23 - Επεισόδιο: 3\nThe.Simpsons.S23E03.HDTV.XviD-LOL-gre.srt (24254bytes) Εμφάνιση προεπισκόπισης\nThe.Simpsons.S23E03.HDTV.XviD-LOL.avi | 183605484 | Ονόματα ταινιών\nThe.Simpsons.S23E03.720p.HDTV.X264-DIMENSION.mkv | 575577853 | Ονόματα ταινιών\nThe.Simpsons.S23E03.480p.HDTV.x264-mSD.mkv | 107672299 | Ονόματα ταινιών\nThe Simpsons Season 23 Episode 3 - Treehouse of Horror XXII. | 193485149 | Ονόματα ταινιών\nE03 - Treehouse of Horror XXII.mp4 | 66056073 | Ονόματα ταινιών\nThe.Simpsons.S23E03.Treehouse.of.Horror.Xxii.720p.WEB-DL.DD5 | 743735640 | Ονόματα ταινιών\nS23E03- Treehouse of Horror XXII.mkv | 90514436 | Ονόματα ταινιών\nThe Simpsons - S23E03 - Linnik.mkv | 186753312 | Ονόματα ταινιών\nThe.Simpsons.S23E03.480p.HDTV.H264.mp4 | 73485580 | Ονόματα ταινιών\nThe Simpsons - 23x03 - Treehouse of Horror XXII [WEBDL-1080p | 197154439 | Ονόματα ταινιών\nThe.Simpsons.S23E03.HDTV.XviD-LOL-gre 23.976 FPS\nAnonymous @ 23/02/2013 . 2647x ( 12/12/2017 ) . Προσθήκη στους αγαπημένους . Αναφορά λανθασμένης ταινίας\nΛεπτομέρειες ταινίας Βαθμολογία ταινίας:6.6 / 10 (740)


Ο προφητικός τόνος για τους έσχατους καιρούς του Οσίου Ιγνατίου Μπριαντσάνινωφ - ΒΗΜΑ ΟΡΘΟΔΟΞΙΑΣ\nΟ προφητικός τόνος για τους έσχατους καιρούς του Οσίου Ιγνατίου Μπριαντσάνινωφ\n Τελευταία ενημέρωση: 25-05-2015 | 15:33:59 - Πρώτη δημοσίευση: 25-05-2015 | 15:33:59\nΟ Oσιος συγγραφέας μ’ ένα προφητικό τόνο, σημειώνει: «Στους έσχατους χρόνους το στενό δρόμο θα τον εγκαταλείψουν σχεδόν όλοι.\nΘα προτιμήσουν ν’ άκολουθήσουν το φαρδύ δρόμο. Αυτό όμως δέ σημαίνει πώς ο φαρδύς δρόμος έχασε το χαρακτηριστικό του να οδηγεί στην απώλεια ή ο στενός δρόμος δεν είναι αναγκαίος, για να οδηγηθεί ό άνθρωπος στη σωτηρία του.\nΟ σπουδαίος ποιητής Τ.S. ΕΙiοt είχε πει ότι, “δεν ωφελεί να κάνεις το χριστιανισμό εύκολο… Κι ο τελευταίος χριστιανός μπορεί και πρέπει να ζει μια τέτοια μορφή ζωής, πού για το σύγχρονο κόσμο είναι ασκητική”… Όποιος θέλει να σωθεί, πρέπει οπωσδήποτε ν’ακολουθήσει το στενό δρόμο, όπως είπε πολύ καθαρά και με σαφήνεια ό Σωτήρας μας…\nΥπάρχουν πολλοί δρόμοι πνευματικής ζωής. Ο δρόμος της νοεράς προσευχής όμως, είναι ο βασιλικός, ο εκλεκτός. Εξυψώνει τον άνθρωπο κι από γη και σποδό, τον κάνει υιό τού Θεού… Η απαλλαγή από τα πάθη και ο αγιασμός, δεν είναι δυνατά χωρίς την απόκτηση της νοεράς προσευχής…».\n*ΟΣΙΟΥ ΙΓΝΑΤΙΟΥ ΜΠΡΙΑΝΤΣΑΝΙΝΩΦ: «Η Στενή Πύλη», Μετάφραση και επιμέλεια Πέτρου Μπότση, Αθήνα 2014


Marvel Studios: Τέσσερις ταινίες-μυστήριο αναμένονται το 2024 - Unboxholics.com\nΘα είναι οι πρώτες του Phase 5 του MCU;\nΜε το Phase 4 του MCU να έχει κάνει τα πρώτα του σταθερά βήματα, πλέον είναι λογικό η Marvel Studios να σκέφτεται το άμεσο μέλλον της και τις ταινίες που θα ακολουθήσουν. Για αυτό και εντελώς απροειδοποίητα ανακοίνωσε πως προσθέτει τέσσερις ταινίες-μυστήριο στο πρόγραμμα κυκλοφοριών του 2024. Μπορεί να γνωρίζουμε πως το Phase 4 διαρκεί μέχρι το 2023, με το Guardians of the Galaxy Vol. 3 και την είσοδο των Fantastic Four να αποτελούν τα τελευταία κεφάλαιά του, όμως τι ακολουθεί μετά;\nΜε τον Kevin Feige, τον mastermind του MCU το οποίο πλέον πλέει στους αχανείς κόσμους του Multiverse, να σκέφτεται πάντα δύο βήματα μπροστά είναι λογικό να αφήνει τους fans της Marvel να αναρωτιούνται ποιες είναι αυτές οι ταινίες.\nΑς δούμε όμως το πότε θα προβληθούν:\n16 Φεβρουαρίου 2024\n3 Μαΐου 2024\n26 Ιουλίου 2024\n9 Νοεμβρίου 2024\nΔεν αποκλείεται αυτές να είναι οι πρώτες ταινίες του Phase 5 του MCU, για το οποίο η Marvel Studios επίσημα κρατάει ακόμη τα χαρτιά της κλειστά. Μήπως στο Phase 5 δούμε την είσοδο των νέων Fantastic Four; Αξίζει να αναφέρουμε πως από τα projects που βρίσκονται στα σκαριά και ακόμη δε γνωρίζουμε το πότε θα κυκλοφορήσουν είναι το "Blade" με τον Mahershala Ali, το "Deadpool 3" με τον Ryan Reynolds και το "Captain America 4" με τον Anthony Mackie.\nTags: marvel studios mcu phase 5 mcu phase 4


Ποια είναι τα σημαντικότερα μνημεία της Ρώμης\nΕίναι μια από τις ομορφότερες πόλεις του κόσμου και έχει περισσότερη ιστορία πίσω από αυτό. Για να περπατήσετε μέσα από τη Ρώμη είναι να κρατήσετε ζωντανό το πνεύμα τόσων αιώνων παράδοσης και τόσα πολλά ιστορικά γεγονότα. Η δύναμη αυτής της πόλης και ο χαρακτήρας της είναι ορατά στα μνημεία της. Αν σχεδιάζετε ένα ταξίδι στην ιταλική πρωτεύουσα, στο .com θα σας αφήσουμε μια λίστα για να ανακαλύψετε ποια είναι τα σημαντικότερα μνημεία της Ρώμης .\nΗ εκκλησία του San Pedro, Βατικανό . Είναι ο καθεδρικός ναός της πόλης, που θεωρείται ένα από τα βασικά επίκεντρα της Καθολικής Εκκλησίας. Έχει ένα θόλο που δημιούργησε ο Miguel Ángel, ο οποίος δεν περνά απαρατήρητος. Αποτελείται από 500 εντυπωσιακές στήλες κάτω από τις οποίες θα αισθανθείτε ένα πολύ μικρό πρόσωπο λόγω της μεγαλοπρέπειας και της διάστασής του.\nΤο Κολοσσαίο, που χτίστηκε το 72 μ.Χ., είναι το μεγαλύτερο αμφιθέατρο στον κόσμο. Είναι διάσημο καθώς χρησίμευε ως αγωνιστικός χώρος μεταξύ των μονομάχων και των άγριων ζώων για αιώνες. Σήμερα μπορείτε να επισκεφθείτε και να θαυμάσετε τόσο την εσωτερική όσο και την εξωτερική μεγαλοπρέπεια.\nΤο Ρωμαϊκό Φόρουμ συγκεντρώνει πάνω από 12 αιώνες ιστορίας της Ρωμαϊκής Αυτοκρατορίας. Εδώ αναπτύχθηκε το πολιτικό και πολιτικό κέντρο αυτής της αυτοκρατορίας. Ακόμη και σήμερα υπάρχουν υπολείμματα της πόλης εκείνων των εποχών, μέσω των οποίων μπορεί να δει κανείς ο τρόπος ζωής των πολιτών της. Συνιστάται να κάνετε μια ξενάγηση για να την καταλάβετε καλύτερα.\nΗ Φοντάνα ντι Τρέβι είναι ένα από τα πιο διάσημα μνημεία της Ρώμης, το οποίο έχει γίνει παγκοσμίως διάσημο αφού έλαβε ζωή στην ταινία Φελίνι "La Dolce Vita". Σε αυτό, ο Ποσειδώνας αντιπροσωπεύει την κατεύθυνση ενός βαγονιού που τραβιέται από θαλάσσια άλογα. Δημιουργήθηκε ως κανάλι για ροή νερού στη Ρώμη. Ένα από τα πιο θαυμαστά μπαρόκ δημιουργήματα στην πόλη.\nΤο παρεκκλήσι της Σιξτίνης χτίστηκε μεταξύ 1477-1481 από τον Πάπα Σίξτον IV. Οι τοίχοι του είναι διακοσμημένοι με τοιχογραφίες των αναγεννησιακών ζωγράφων μιας ιδιαίτερης φήμης στις μέρες μας, όπως η περίφημη τοιχογραφία της «Η τελευταία κρίση» του Μιχαήλ Άγγελο.\nΤο Πάνθεον χτίστηκε από τον Αγρίππα το έτος 27 π.Χ. Πρόκειται για ναό που έδωσε φόρο τιμής σε όλους τους θεούς. Μετά από μια σειρά ανοιγμάτων και κλεισίματος, μετατράπηκε το 608 σε εκκλησία αφιερωμένη στη Σάντα Μαρία και τους Μάρτυρες. Έχει μια τρύπα στο θησαυρό μέσω του οποίου εισέρχεται το φως.\nΞενοδοχεία και καταλύματα στη Ρώμη. Αν πρόκειται να ταξιδέψετε στην πόλη για λίγες μέρες, σίγουρα θέλετε να έχετε ένα καλό ξενοδοχείο που εγγυάται την άνεση και την ευεξία σας. Επομένως, σας παρουσιάζουμε μια λίστα με τα καλύτερα ξενοδοχεία στη Ρώμη . Μη διστάσετε να βρείτε αυτό που σας ταιριάζει!\nΥπάρχουν πολλά άλλα μνημεία μεγάλης σημασίας στην πόλη που αξίζει να γνωρίζετε.\nΑυτά είναι απαραίτητα για την επίσκεψη.


Ο ΦιλόΔημος αλλάζει κυριολεκτικά, το πρόσωπο της Τοπικής Αυτοδιοίκησης, προς όφελος των πολιτών και των τοπικών κοινωνιών. – ΠΟΛΙΤΕΣ ΣΕ ΔΡΑΣΗ ΧΑΪΔΑΡΙΟΥ\nΥποδομές κρίσιμες για την ασφάλεια και την ποιότητα ζωής των πολιτών που χρονίζουν εδώ και δεκαετίες, τώρα ολοκληρώνονται, ενώ έργα που αναβαθμίζουν τις τοπικές αναπτυξιακές δυνατότητες παίρνουν τον δρόμο της υλοποίησης. Ο ΦιλόΔημος αλλάζει κυριολεκτικά, το πρόσωπο της Τοπικής Αυτοδιοίκησης, προς όφελος των πολιτών και των τοπικών κοινωνιών.\nΦιλόΔημος – Υπουργείο Εσωτερικών\nΔείτε όλες τις χρηματοδοτήσεις του προγράμματος ΦιλόΔημος Ι και ΙΙ διαδραστικά πάνω στο χάρτη της Ελλάδας


Μειώνεται η προκαταβολή φόρου από το 100% στο... 90-95%! | Pronews\n16/10/2019 - 17:13 | Τελευταία ενημέρωση: 16/10/2019 - 17:22\nΗ σταδιακή μείωση της προκαταβολής φόρου, αυτό το πρωτοφανές μέτρο που ισχύει μόνο στην Ελλάδα, θα μειωθεί από το 100% (μιλάμε για προκαταβολή επί των... μελλοντικών κερδών της επόμενης χρονιάς) στο 90-95% και η, έστω αυτή η μικρή μείωση θα ισχύσει από το 2020.\nΕχει ήδη προβλεφθεί στο φετινό προϋπολογισμό μείωση του εισπρακτέου ποσού ύψους 138 εκ. ευρώ.\nΟι επιχειρήσεις που ωφελούνται από την ρύθμιση είναι οι:\nΕνδεικτικό των βαρών που επωμίζονται οι επιχειρήσεις λόγω του φόρου προκαταβολής είναι ότι το υπουργείο Οικονομικών, στην αρχή της χρονιάς, είχε υπολογίσει έσοδα 2,4 δισ. ευρώ.\nΚαταρχάς, αναμένεται να γίνει επανακκαθάριση των φορολογικών δηλώσεων με μειωμένο το ποσό της προκαταβολής και εν συνεχεία θα υπολογιστεί είτε η έκπτωση του φόρου είτε η επιστροφή (εφόσον η επιχείρηση έχει εξοφλήσει), είτε ο συμψηφισμός σε περίπτωση που υπάρχουν οφειλές.


Ερχεται το best seller SUV της Hyundai - Αυτοκίνητο | News 24/7\nΗ κατηγορία των SUV, αυτή τη στιγμή, είναι η πιο ανθηρή εμπορικά στην Ευρώπη. Ολες -πλέον- οι μάρκες διαθέτουν τουλάχιστον ένα τέτοιο μοντέλο, πόσω μάλλον η Hyundai που διαθέτει τριπλέτα.\n16 Ιουλίου 2018 18:26\nΗ κατηγορία των SUV, αυτή τη στιγμή, είναι η πιο ανθηρή εμπορικά στην Ευρώπη. Ολες -πλέον- οι μάρκες διαθέτουν τουλάχιστον ένα τέτοιο μοντέλο, πόσω μάλλον η Hyundai που διαθέτει τριπλέτα, κατά σειρά μεγέθους: Kona, Tucson και Santa Fe.\nΓια το Kona γράψαμε προ ημερών. Κατά την αποστολή μας στη Βαρκελώνη, είχαμε την ευκαιρία να δούμε και κυρίως να οδηγήσουμε και το φρεσκαρισμένο Tucson, το best seller μοντέλο της κορεατικής μάρκας στην Ευρώπη. Από το 2015 που λανσαρίστηκε για πρώτη φορά, έχει πουλήσει πάνω από 390.000 μονάδες και στόχος, με την ανανέωση του μοντέλου, είναι να διευρύνει τον όγκο των πωλήσεών του.\nΤο μεσαίο (C) SUV της Hyundai, απέκτησε την Cascading Grille, τη νέα μάσκα, τη νέα ταυτότητα της μάρκας, που θα κοσμεί όλα τα νέα της μοντέλα.\nΤο ανανεωμένο Tucson δείχνει με τις αισθητικές παρεμβάσεις που έγιναν, πιο φαρδύ, φέρει νέα full LED φωτιστικά, νέα πίσω φωτιστικά, ανασχεδιασμένους προφυλακτήρες, ζάντες μεταξύ 16 και 19 ιντσών και νέα απόληξη εξάτμισης.\nΟ άνεμος ανανέωσης περνά και στην καμπίνα, με μαλακά πλαστικά, αεριζόμενα / θερμαινόμενα καθίσματα, 8άρα οθόνη αφής, 4 χρωματικούς συνδυασμούς και πλούσιους χώρους για επιβάτες και αποσκευές, με το πορτμπαγκάζ να φιλοξενεί 513 λίτρα όγκου (φθάνει τα 1.503 με την αναδίπλωση των καθισμάτων).\nΟσον αφορά στα μοτέρ, το νέο Tucson τροφοδοτείται από δύο πετρελαιοκινητήρες και δύο βενζινοκινητήρες, με μειωμένο βάρος, το οποίο βελτιώνει περαιτέρω τις εκπομπές CO2. Επιπλέον, το νέο Tucson είναι το πρώτο Hyundai που θα διατίθεται με ένα ήπιο υβριδικό κινητήρα 48 V, προκειμένου να μειωθεί περαιτέρω κατά περίπου 8% η κατανάλωση καυσίμου και κατά συνέπεια οι ρύποι.\nΘα ξεκινήσω με τους κινητήρες βενζίνης, που έχουν πάρει τα... πάνω τους εμπορικά στην Ελλάδα, τώρα τελευταία. Ο 1.6lt GDI αποδίδει 132 ίππους και συνδυάζεται με 6άρι χειροκίνητο κιβώτιο ταχυτήτων και κίνηση στους μπροστινούς τροχούς. Ο ίδιας χωρητικότητας κινητήρας, παράγει στη δεύτερη έκδοση 177 ίππους και εναλλακτικά μπορεί να συνδυαστεί με αυτόματο κιβώτιο 7DCT. Και τα δύο κιβώτια προσφέρονται στις εκδόσεις με προσθιοκίνηση ή τετρακίνηση.\nΚι επειδή το πετρέλαιο παραμένει υπολογίσιμη δύναμη εμπορικά, το νέο Tucson θα προσφέρεται με τον νέο πετρελαιοκινητήρα Smartstream 1.6 lt, με δύο ιπποδυνάμεις 115 hp και 136 hp. Και οι δύο κινητήρες διατίθενται με 6άρι κιβώτιο και προσθιοκίνηση, ενώ η έκδοση υψηλότερης ισχύος, προσφέρεται και με 7τάχυτο κιβώτιο ταχυτήτων διπλού συμπλέκτη (7DCT), με επιλογή προσθιοκίνησης ή τετρακίνησης.\nΓια όσους θέλουν περισσότερα κυβικά, το μοντέλο θα είναι διαθέσιμο και με τον πετρελαιοκινητήρα 2.0 lt με ισχύ 185 hp που μπορεί να συνδυαστεί με ένα 6-τάχυτο μηχανικό κιβώτιο ή προαιρετικά με το νέο αυτόματο κιβώτιο ταχυτήτων 8 ταχυτήτων (8ΑΤ). Αυτός ο υψηλής απόδοσης κινητήρας έρχεται με την τετρακίνηση της Hyundai, που ονομάζεται HTRAC. Είναι εξοπλισμένο με διαφορικό κατανέμει ισορροπημένα τη ροπή προς τον εμπρόσθιο και τον πίσω άξονα.\nΣε επίπεδο ασφάλειας, όλες οι τελευταίες λειτουργίες ενεργητικής ασφάλειας και υποστήριξης οδήγησης της Hyundai, SmartSense, διατίθενται στο νέο Tucson, που συμμορφώνονται με τα υψηλότερα ευρωπαϊκά πρότυπα ασφαλείας. Το κορυφαίο πακέτο ασφαλείας αποτελείται από τα εξής: Βοηθητικό σύστημα πρόληψης σύγκρουσης (FCA), Υποβοήθηση διατήρησης λωρίδας κυκλοφορίας (LKA) και Έξυπνη ρύθμιση ορίου ταχύτητας (ISLW). Νέα συστήματα είναι η Προειδοποίησης Οδηγού (DAW), η οποία βοηθά μόλις ανιχνευθεί απερίσκεπτη ή κουρασμένη οδήγηση. Επιπλέον, το πακέτο ασφάλειας περιλαμβάνει οθόνη παρακολούθησης Surround View (SVM) της Hyundai, η οποία χρησιμοποιεί κάμερες για να παρέχει όραση 360 ° κατά την αναστροφή. Εφοδιάζεται και με Cruise Control, που φέρει Stop & Go (SCC w / S & G).\nΚαταλήγοντας, εφοδιάζεται με νέο ηχοσύστημα κορυφαίας ποιότητας από την Krell, ασύρματο φορτιστή κινητού τηλεφώνου QI και νέα οθόνη πληροφοριών 7 ιντσών που υποστηρίζει Apple CarPlay, Android Auto και σύνδεση Bluetooth, ενώ φέρει θύρες USB εμπρός και στο πίσω μέρος, παρέχοντας πρόσθετη ισχύ για την επαναφόρτιση των ενσωματωμένων συσκευών, αν χρειαστεί.\nCOPYRIGHT © Wed Jan 16 20:23:26 EET 2019 NEWS 24/7. ALL RIGHTS RESERVED.


Ο κακός, ο καλός και ο ισόπαλος Άρης της Λαμίας - www.aris.re\nΤέλος καλό, όλα καλά απόψε και ο κακός Άρης του πρώτου ημιχρόνου, βελτιώθηκε στο δεύτερο, και χάρη στις ατομικές εξάρσεις των δύο πιο ποιοτικών του παικτών σήμερα, του Λάρσον και του Γκάμα, κατόρθωσε να πάρει την ισοπαλία που τον εδραίωσε στην πρώτη εξάδα του πρωταθλήματος.\nΕντυπωσιακή ήταν και η παρουσία του κόσμου του Άρη που γέμισε το γήπεδο της Λαμίας. Περίπου 700 άτομα, έδωσαν κιτρινόμαυρο χρώμα στο γήπεδο και τόνωσαν το ηθικό των παικτών μας, αφού δεν σταμάτησαν ούτε λεπτό να υποστηρίζουν την ομάδα μας.\nΟ Ένιγκ δεν μας επιφύλασσε καμία έκπληξη ως προς το βασικό σχήμα, αφού κατέβασε την ενδεκάδα με την οποία έπαιξε εναντίον της ΑΕΚ.\nΚακός ο Άρης στο πρώτο μέρος δεν κατόρθωσε να ξεπεράσει το γνωστό πρόβλημά του στα εκτός έδρας παιχνίδια και βρέθηκε πίσω στο σκορ ήδη από το 24' εξαιτίας ενός όμορφου γκολ του Αραβίδη. Το πρώτο μέρος ήταν κακό με τις καλύτερες στιγμές του να συνοψίζονται σε τέσσερις φάσεις:\nΣτο 16΄ο Καραμάνος γίνεται αποδέκτης της μπάλας μέσα στην μεγάλη περιοχή του Άρη. Ο Βέλεθ που σπεύδει να μαρκάρει τον παίκτη της Λαμίας γλυστράει και πέφτοντας ανατρέπει τον αντίπαλο του, προκαλώντας το πέναλτυ. Την εκτέλεση της εσχάτης των ποινών αναλαμβάνει ο Βασιλόγιαννης, αλλά ο Κουέστα πέφτει με εντυπωσιακό τρόπο στη γωνία του και διώχνει την μπάλα!\nΣτο 24' ο Αραβίδης μένει αμαρκάριστος μέσα στη μικρή περιοχή λόγω αδράνειας του κέντρου της άμυνας μας. Με δύσκολο τρόπο γυρίζει και σκάβει την μπάλα, στέλνοντας την στο γάμα του Κουέστα που ήταν αδύνατο να αντιδράσει!\nΠρώτη τελική του Άρη με σουτ του Σάσα που μπλοκάρει ο Θεοδωρόπουλος. Η μπάλα είχε αλλάξει πορεία σε αμυντικό της Λαμίας.\nΣτο 43’ ο Λάρσον βρίσκεται τετ-α-τετ με τον τερματοφύλακα της Λαμίας! Ο Σουηδός θα αστοχήσει, αλλά είχε ήδη υποδειχτεί οφσάιντ και η φάση ως μη γενόμενη.\nΣοκ στο ξεκίνημα του δευτέρου μέρους αφού ο Αραβίδης κατόρθωσε και διπλασίασε τα τέρματα της ομάδας του στο 47’, χάρη σε ωραία κεφάλια του μετά από εκτέλεση χτυπήματος κόρνερ και κοντινή πάσα με το κεφάλι από τον Καραμάνο.\nΤο γκολ αυτό αντί να αποθαρρύνει τους παίκτες του Άρη, αντίθετα τους πείσμωσε και άλλαξε την εικόνα τους στο γήπεδο. Έτσι οι κίτρινοι πήραν την πρωτοβουλία, την κατοχή της μπάλας, και πίεσαν για να αποφύγουν τη διαγραφόμενη ήττα.\nΠέντε λεπτά αργότερα ο Σουηδός Λάρσον έγινε αποδέκτης της μπάλας από τον Φετφατζίδη περίπου στο ύψος της περιοχής, και μ’ένα υπέροχο σουτ κατόρθωσε να μειώσει και να αναπτερώσει τις ελπίδες του Άρη. Το ξέσπασμα των κιτρίνων είχε συνέχεια, αφού δύο λεπτά αργότερα ο Μπρούνο Γκάμα έβγαλε μία εκπληκτική πάσα στον Ιντέγε μέσα στη μικρή περιοχή και ο αφρικανός δεν αστόχησε. Το 2-2 ήταν πλέον γεγονός και ο Αρης φάνταζε πλέον φαβορί ακόμα και για τη νίκη. Στη συνέχεια το παιχνίδι έγινε πιο ποιοτικό σε σύγκριση με το πρώτο μέρος. Οι γηπεδούχοι έχασαν κάποιες ευκαιρίες όπως στο 56’ όταν ένα σουτ προσέκρουσε στην πλάτη του Σάσα που έπεσε με αυτοθυσία στην πορεία της μπάλας. Ο Άρης έφτασε κοντά στο τρίτο γκολ στο 60' μετά από εκτέλεση φάουλ του Ματίγια που απέκρουσε ο Θεοδωρόπουλος, με τον Βέλεθ που πήρε το ριμπάουντ να μην μπορεί να τον νικήσει για δεύτερη φορά. Στο 64’ ο Λάρσον έκανε από καλή θέση ένα σουτ που βγήκε πολύ άουτ. Με την πάροδο του χρόνου ο ρυθμός του αγώνα έπεσε και οι φάσεις μπροστά στις εστίες μειώθηκαν στο ελάχιστο. Το τελικό σφύριγμα του διαιτητή βρήκε τις δύο ομάδες ισόπαλες , αποτέλεσμα που ευνοεί φυσικά τον Άρη αφού του εξασφαλίζει την είσοδο στην εξάδα, ανεξάρτητα του τι θα γίνει την τελευταία αγωνιστική εναντίον του Ατρομήτου.\nΤέλος καλό λοιπόν και όλα καλά για την ομάδα μας που για ένα ακόμη εκτός έδρας παιχνίδι δυσκολεύτηκε αλλά κατόρθωσε να ανταπεξέλθει χάρη στις εξάρσεις των ποιοτικών ποδοσφαιριστών του. Σαν διακριθέντες ξεχωρίσαμε απόψε τον γκάμα και τον λάρσον, ενώ η αμυντική μας διάταξη έκανε αρκετά λάθη, με τον Κουέστα όμως να επιστρέφει στις καλές εμφανίσεις χάρη στον απόκρουση του πέναλτυ του Βασιλόγιαννη.\n2020-02-21 - Ποιοι ταξιδεύουν στη Λαμία!\n2020-02-22 - 25η αγωνιστική ΣΛ1: Πρόγραμμα και βαθμολογία\n2020-02-22 - Λαμία - Άρης σε live streaming μετάδοση από την ERTSPORTS HD\n2020-02-22 - Λαμία - Άρης 2-2, τα στιγμιότυπα και τα γκολ του αγώνα\n2020-02-22 - 25η αγωνιστική: Αποτελέσματα Σαββάτου και βαθμολογία\n2020-02-22 - Δηλώσεις Ένιγκ μετά το Λαμία - Άρης\n2020-02-23 - 25η αγωνιστική: Όλα πλέον είναι ξεκάθαρα


16/03/2015 in παραμύθια | Tags: πένθος, ρόδια, τελετουργίες, Δήμητρα, Περσεφόνη, άνοιξη, αρπαγή, ελληνική μυθολογία, ζωή & θάνατος, θεοί & Θεοί, κάτω κόσμος, μύθοι, Károly Kerényi\nΚανείς δεν ήθελε να της πει την αλήθεια, μήτε θεός μήτε άνθρωπος. Κανένα πουλί δεν πέταξε να της δώσει σημάδι. Εννιά μέρες περιπλανιόταν η Δήμητρα πάνω στη γη με δυό αναμμένους δαυλούς στο χέρι. Στον πόνο της δεν άγγιξε ούτε αμβροσία ούτε νέκταρ κι ούτε έβρεξε το σώμα της με νερό. Την τρίτη μέρα την συνάντησε η Εκάτη κρατώντας κι αυτή ένα δαυλό στο χέρι. Της έφερε την είδηση: «Δήμητρα, Κυρία, σε που φέρνεις την ωριμότητα και σκορπίζεις πλούσια δώρα, ποιός άρπαξε την Περσεφόνη και πλήγωσε τόσο βαθιά στην καρδιά σου; Άκουσα τη φωνή του, αλλά δεν είδα ποιός ήταν. Θα σου ‘λεγα την αλήθεια.» Χωρίς να βγάλει λέξη η κόρη της Ρέας πετάξανε μαζί με την Εκάτη, με τους δαυλούς τους αναμμένους, στον Ήλιο, τον κατάσκοπο θεών και ανθρώπων. Στάθηκαν μπροστά στ’ άλογά του. Η μεγάλη θεά ρώτησε για την κόρη της και για κείνον που την άρπαξε. Ο γιός του Υπερίονος έδωσε την εξής απάντηση: «Κόρη της Ρέας, Δήμητρα, θα το μάθεις αυτό. Σε σέβομαι και συμπονώ μαζί σου για το κορίτσι σου με τα ωραία πόδια. Κανείς άλλος από τους αθάνατους δεν είναι υπεύθυνος παρά ο Ζευς, που έδωσε το κορίτσι να το κάνει γυναίκα του ο αδελφός του ο Άδης. Κι αυτός με το άρμα του παρέσυρε με τη βία το κορίτσι στο βασίλειο του σκοταδιού, χωρίς να γνοιάζεται για τα δυνατά κλάματά σου. Αλλά συ, θεά, άφησε τους θρήνους. Είναι περιττό να οργίζεσαι έτσι απελπισμένα. Ο αδελφός σου ο Άδης, που τώρα έγινε γαμπρός σου, δεν είναι βέβαια ένας περιφρονημένος θεός. Λατρεύεται από το ένα τρίτο του κόσμου από τον καιρό της μοιρασιάς και κει όπου κατοικεί είναι βασιλιάς.»\nΑυτά είπε ο Ήλιος και τράβηξε πέρα το άρμα του. Τ’ άλογα υπακούσανε στη φωνή του και σύρανε σαν γρήγορα πουλιά το άρμα. Πιο μεγάλος και πιο σκληρός πόνος έπεσε πάνω στη θεά. Στο θυμός της ενάντια στο Δία παράτησε την κοινότητα των θεών και τον Όλυμπο και ήρθε στους ανθρώπους, στις πόλεις και στα έργα τους. Για πολύν καιρό άφησε τον εαυτό της να χαλάσει. Κανείς δεν την αναγνώρισε, ούτε άντρας ούτε γυναίκα, ώσπου έφθασε στο παλάτι του έξυπνου Κελεού, που τότε ήταν βασιλιάς της ευωδιαστής από τις θυσίες Ελευσίνος. Κάθισε παράμερα στην άκρη του δρόμου, βυθισμένη σε βαθιά θλίψη, πλάι στο Πηγάδι της Παρθένου απ’ όπου οι άνθρωποι παίρνανε νερό. Εδώ κάθισε κάτω απ’ τη σκιά μιας ελιάς. Έμοιαζε με γριά που δεν μπορούσε πια να γεννήσει και να μοιραστεί τα δώρα της θεάς του Έρωτος. Έτσι μοιάζουν κι οι παραμάνες των βασιλόπουλων κι οι υπηρέτριες των παλατιών. Εκεί την αντίκρυσαν οι κόρες του Κελεού, του βασιλιά της Ελευσίνος, καθώς έρχονταν να πάρουν νερό στα χάλκινα σταμνιά τους για το πατρικό σπίτι. Ήσαν τέσσερις, όμοιες με θεές, πάνω στην άνθισή τους: η Καλλιδίκη, η Κλεισιδίκη, η Δημώ και η Καλλιθόη, η μεγαλύτερη. Δεν αναγνώρισαν τη θεά – δε συμβαίνει τόσο εύκολα να δουν οι θνητοί έναν αθάνατο. Τα κορίτσια της μίλησαν: «Ποιά είσαι γερόντισσα, κι από πού; Γιατί άφησες την πατρίδα σου και γιατί δεν έρχεσαι στο παλάτι; Στους σκιερούς χώρους θα νιώσεις σαν στο σπίτι σου κι αν είσαι γριά θα νιώσεις σαν τις νέες, που θα σε καλοδεχτούν μ’ έργα και λόγια.»\nΗ θεά τους απάντησε με καλοσύνη και τις προσφώνησε με τις λέξεις: «αγαπητά παιδιά». Τους είπε τ’ όνομά της αντιστρέφοντάς το και τους διηγήθηκε μια φανταστική ιστορία. Τους είπε πως κάτι πειρατές την πήραν χωρίς τη θέλησή της από την Κρήτη και τη φέρανε στο μέρος τους. Ενώ οι πειρατές ήσαν αραγμένοι στο Δωρικό κι ετοιμάζανε με τις άλλες γυναίκες στην παραλία το φαγητό, τους ξέφυγε και τώρα δεν ξέρει που βρίσκεται. Παρακάλεσε τα κορίτσια να τη βοηθήσουν και να την πάρουν στο σπίτι τους. Ίσως να υπήρχε κιόλας κάποιο παιδί που σαν παραμάνα θα μπορούσε να το φροντίζει. Θα ετοίμαζε το κρεβάτι του οικοδεσπότη και της οικοδέσποινας και στις υπόλοιπες γυναίκες του σπιτιού θα δίδασκε τις χειρωνακτικές εργασίες. Η Καλλιδίκη, η ωραιότερη από τα κορίτσια, της αρίθμησε τους κυρίους της χώρας: Τριπτόλεμος, Διοκλής, Πολύξεινος, Εύμολπος, Δόλιχος και Κελεός, ο πατέρας τους. Όλοι τους είχαν γυναίκες που δεν θ’ αρνιόνταν να δεχτούν την απροστάτευτη. Καθένας θα την έπαιρνε με την πρώτη ματιά, τόσο έμοιαζε με θεά. Θα ‘πρεπε όμως η θεά να περιμένει μέχρι που τα τέσσερα κορίτσια να ρωτήσουν τη μητέρα τους Μετάνειρα, μήπως μπορέσει και την κρατήσει στο σπίτι τους την ξένη κι έτσι δεν αναγκαστεί να πάει σ’ άλλο σπίτι. Υπήρχε ένας συμπαθητικός, στερνογέννητος γιος στο παλάτι: όποια θα τον περιποιόταν και θα τον μόρφωνε μέχρι που να γίνει έφηβος, θα την ζήλευαν οι άλλες, γιατί θα ‘χε βέβαια πλούσια αμοιβή.\nΗ θεά Δήμητρα αποτυπωμένη σε μελανόμορφο δοχείο, 520-510 π.Χ.\nΈτσι προσκάλεσαν τη θεά στο σπίτι του Κελεού με την υπόσχεση μεγάλου μισθού. Τα κορίτσια τη συνόδεψαν στο σπίτι. Η Δήμητρα τις ακολουθούσε με σκεπασμένο πρόσωπο, ντυμένη με μακρύ μαύρο φόρεμα, που κυμάτιζε πίσω από τα λεπτά πόδια της. Μπήκαν στον προθάλαμο του βασιλιά. Εδώ καθόταν η Μετάνειρα, μπροστά στο δώμα τους. Στην αγκαλιά της κρατούσε το παιδί, το νέο βλαστάρι του σπιτιού. Τα κορίτσια τρέξανε στη μάνα τους κι η θεά πέρασε το κατώφλι. Το κεφάλι της άγγιζε τη σκεπή. Με το άνοιγμα της πόρτας απλώθηκε θεϊκό φως. Θείος φόβος, κατάπληξη και τρόμος έπιασε τη βασίλισσα. Σηκώθηκε κι από το κάθισμά της και ζήτησε από τη θεά να καθίσει. Μα κείνη δε δέχτηκε, αλλά έμεινε όρθια σωπαίνοντας και με χαμηλωμένα μάτια, ώσπου η έξυπνη υπηρέτρια Ιάμβη της πρόσφερε ένα σκαμνί ρίχνοντας πάνω του μια άσπρη σαν ασημένια προβιά. Πάνω δω κάθισε η Δήμητρα αφήνοντας το πέπλο της να πέσει από το πρόσωπό της. Καθόταν πολλή ώρα και σε βαθιά περισυλλογή, χωρίς να βγάζει λέξη και χωρίς να σαλεύει. Δε χαμογελούσε, ούτε άγγιζε φαγητό και πιοτό. Καθόταν σ’ αυτή τη θέση κι αναπολούσε λυπημένη την κόρη της, μέχρι που η ευφυής Ιάμβη με διάφορα αστεία έκαμε τη θεία Κυρία να χαμογελάσει. Κατόπιν η θεά άρχισε να γελά κι η ψυχή της βρήκε πάλι την ευθυμία της. Η συνετή Ιάμβη ήξερε να την παρηγορεί και αργότερα, όταν η θεά οργιζόταν. Η Μετάνειρα της πρόσφερε ένα ποτήρι με γλυκό κρασί, αλλά η Δήμητρα δεν το δέχτηκε. Δεν την επιτρεπόταν να πίνει κόκκινο κρασί. Αντίθετα, πρόσταξε ν’ ανακατώσουν κριθάρι με νερό και να το αρτύσουν με δυόσμο. Η βασίλισσα έφτιαξε το μείγμα και η θεά το δέχτηκε. Αυτό πίνουν από τότε οι μυημένοι για τη θεία κάθαρση, γιατί τους απαγορεύεται να πίνουν κρασί.\nΤότε η Μετάνειρα άνοιξε το στόμα της. Χαιρέτησε και καλωσόρισε την ξένη. Πίστευε πως έβλεπε στα μάτια της θεάς το βασιλικό αξίωμα, αν και η ξένη βρισκόταν σε δυστυχία, που έρχεται από τους θεούς όπως και η ευτυχία. Από δω και πέρα η ξένη έπρεπε να αισθάνεται όπως κι αυτή. Της εμπιστεύτηκε το τελευταίο της παιδί, το γιο που δεν περίμενε πια να γεννηθεί. Αν τον περιποιόταν και το εκπαίδευε ώσπου να γίνει έφηβος, θα την ζήλευαν οι άλλες γυναίκες και η αμοιβή της θα ήταν πολύ μεγάλη. Η Δήμητρα, η θεά με το ωραίο στεφάνι, ανάλαβε την περιποίηση του παιδιού και υποσχέθηκε στη μάνα του πως δεν θα ήταν κακή παραμάνα, αλλά αντίθετα γνώριζε το μαγικό αντίδοτο ενάντια σ’ όλες τις κακές παρενέργειες. Πήρε το Δημοφώντα, το γιό του Κελεού, στο ευωδιαστό στήθος της, αγκαλιάζοντάς τον με τ’ αθάνατα χέρια της. Η Μετάνειρα χάρηκε. Η Δήμητρα περιποιόταν το παιδί στο παλάτι. Αυτό μεγάλωνε σα θεός, χωρίς τροφή και χωρίς πιοτό. Η θεά το μύρωσε με αμβροσία, το φύσηξε με τη γλυκιά αναπνοή της και το κρατούσε στην αγκαλιά της. Κάθε βράδυ έβαζε το παιδί πάνω στη δυνατή φωτιά, σαν πελεκούδι από το οποίο φτιαχνόταν ένα δαδί. Οι γονείς του δεν ξέρανε σχετικά μ’ αυτό. Γι’ αυτούς ήταν ένα θαύμα το πως ο γιός τους μεγάλωνε: είχε γίνει σχεδόν σαν τους θεούς. Η Δήμητρα θα τον έκανε αθάνατο, που δεν γερνάει ποτέ, αν η Μετάνειρα, αλόγιστη, δεν κατασκόπευε και δεν είχε δει τι συνέβαινε με το παιδί. Έσκουξε κι από την τρομάρα της χτύπησε τα δυό της χέρια στα πόδια της και ξέσπασε σε δυνατό λυγμό: «Γιέ μου, Δημοφών, η ξένη αφήνει εσένα να χαθείς στη φωτιά κι εμένα να βυθιστώ στη θλίψη!»\nΑυτά είπε ολολύζοντας. Η θεά άκουσε τα λόγια της. Η καρδιά της γέμισε οργή ενάντια στη βασίλισσα. Με τ’ αθάνατα χέρια της ακούμπησε το παιδί στο πάτωμα, αφού θυμωμένη το τράβηξε από τη φωτιά, και είπε στη Μετάνειρα: «Άσοφοι είστε σεις οι άνθρωποι. Δεν προβλέπετε ούτε το μελλοντικό καλό ούτε το κακό. Κι εσύ από την αλογιστιά σου έπαθες αθεράπευτο κακό. Ορκίζομαι τον μεγάλο όρκο των θεών στα νερά της Στυγός: αθάνατον, που θα ‘μενε αιώνια νέος, θα ‘κανα τον αγαπητό σου γιο και θα του εξασφάλιζα παντοτινή λατρεία. Τώρα δεν υπάρχει γι’ αυτόν άλλο τρόπος ν’ αποφύγει το θάνατο. Θα δέχεται όμως αιώνια τιμές, γιατί κάθισε στα γόνατά μου και κοιμήθηκε στην αγκαλιά μου. Πολλές φορές και σε ορισμένες περιόδους οι γιοί των κατοίκων της Ελευσίνος θα κάνουν πολέμους για να τον τιμήσουν. Εγώ είμαι η Δήμητρα, η κυρά κάθε τιμής, θεότητα της ύψιστης ωφέλειας, που χαρίζει τη μεγαλύτερη χαρά σ’ αθανάτους και σε θνητούς. Σεις κι όλος ο λαός οφείλετε αν μου χτίσετε ένα μεγάλο ναό μ’ ένα βωμό μπροστά, κάτω στα τείχη της πόλης και κοντά στο πηγάδι με τ’ ωραίο αλώνι του χορού, πάνω στο λόφο που προεξέχει. Θα σας διδάξω τις ιερές τελετές, για να μου προσφέρετε στο τέλος λατρεία, που παρηγορεί την ψυχή μου.»\nΑυτά είπε η θεά και πήρε πάλι το αρχικό της μεγαλείο και την αληθινή της μορφή. Δεν ήταν πια μια γριά: την τύλιξε η ομορφιά κι απ’ το ευωδιαστό της φόρεμα απλώθηκε μια αρωματική πνοή. Ως μακρυά φώτιζε η λάμψη του αθάνατου σώματος, τα χρυσά μαλλιά πέφτανε πάνω στους ώμους και φως γέμισε το δωμάτιο σα θαμπωτική αστραπή. Η θεά βγήκε έξω από το παλάτι. Η βασίλισσα σωριάστηκε λιπόθυμη. Πολλή ώρα κοιτόταν άφωνη και δεν σκεπτόταν να σηκώσει το παιδί από χάμω. Οι αδελφές του ακούσανε το κλάμα του και πεταχτήκαν από τα κρεβάτια τους. Η μια τους σήκωσε το παιδί και το πήρε στην αγκαλιά της. Η άλλη άναψε τη φωτιά. Η τρίτη έτρεξε στη μάνα, τη βοήθησε να σηκωθεί και την πήγε στο δωμάτιό της. Όλες περικύκλωσαν το παδί, το ‘πλυναν ενώ αυτό σπάραζε και το τύλιξαν μ’ αγάπη. Αυτό ήταν απαρηγόρητο, γιατί τώρα είχε γύρω του χειρότερες παραμάνες. Όλη η νύχτα πέρασε με το να παρακαλούν τη μεγάλη θέα τρέμοντας από φόβο. Τη χαραυγή τα διηγήθηκαν όλα στον πανίσχυρο Κελεό, όπως διέταξε η θεά, η Δήμητρα με τ’ ωραίο στεφάνι. Ο βασιλιάς συγκέντρωσε το λαό του και αξίωσε να χτίσουν στη Δήμητρα ένα ναό κι ένα βωμό πάνω στο λόφο. Ο λαός υπάκουσε αμέσως κι έκαμε όπως διατάχτηκε. Ο ναός υψώθηκε, γιατί ήταν θεϊκό θέλημα.\nΌταν το κτίριο ήταν έτοιμο κι οι άνθρωποι είδαν τον καρπό των κόπων τους, τράβηξαν για τα σπίτια τους. Στο ναό έμεινε η Δήμητρα, μακρυά απ’ τους μακάριους θεούς, και θρηνούσε για την κόρη της. Στη γη που τρέφει το καθετί έστειλε ένα φοβερό χρόνο, ένα χρόνο μεγάλης δυστυχίας για τους ανθρώπους. Οι σπόροι δε φύτρωσαν. Η Δήμητρα τους έκαμε να μείνουν κρυμμένοι στο χώμα. Μάταια τα βόδια έσυραν τ’ αλέτρι στα χωράφια, μάταια έπεσε τ’ άσπρο κριθάρι στη γη. Θα κατέστρεφε όλη την ανθρωπότητα με μεγάλη πείνα και οι Ολύμπιοι δεν θα δέχονταν πια λατρεία και θυσίες, αν ο Ζευς δεν προνοούσε να κάνει κάτι. Πρώτα έστειλε την Ίριδα, τη χαριτωμένη θεά με τα χρυσά φτερά, για να καλέσει τη Δήμητρα να επιστρέψει. Η Ίρις υπάκουσε κι έτρεξε στην Ελευσίνα. Μάταια όμως την ικέτευε, γιατί η θεά δεν ήθελε ν’ ακούσει. Ο Πατήρ έστειλε όλους τους μακάριους θεούς να τη συναντήσουν. Ήρθανε με τη σειρά να κάμουν τη Δήμητρα να επιστρέψει, φέρνοντάς της θαυμάσια δώρα. Κανείς τους όμως δεν μπόρεσε να της αλλάξει την απόφαση. Δεν θα πατούσε το πόδι στο ευωδιαστό παλάτι του Ολύμπου κι ούτε θα ‘δινε η γη καρπούς, αν δεν έβλεπε πρωτύτερα την κόρη της.\n«Δίας, Ερμής και Ίρις», απεικόνιση σε ερυθρόμορφο στάμνο, 480-470 π.Χ.\nΌταν ο Ζευς τα πληροφορήθηκε αυτά, έστειλε τον Ερμή, το θεό με το χρυσό ραβδί, στο σκοτάδι του κάτω κόσμου, να καλοπιάσει τον Άδη και ν’ ανεβάσει στο φως των θεών την Περσεφόνη. Έτσι θα την ξανάβλεπε η μάνα της και θα σταματούσε η οργή της. Ο Ερμής υπάκουσε και πήδησε από τον Όλυμπο κάτω στα υπόγεια βάθη. Εδώ βρήκε τον Κύριο ξαπλωμένο στο παλάτι του. Ήταν ξαπλωμένος πάνω στο στρώμα του μαζί με την ντροπαλή σύζυγό του, που τόσο νοσταλγούσε τη μάνα της. Ο Ερμής στάθηκε μπροστά τους και πληροφόρησε τον Άδη, τον Κύριο των νεκρών, το θεό με τα μαύρα κατσαρά μαλλιά, ποιός ήταν ο σκοπός του ερχομού του. Ο Άδης χαμογέλασε. Υπάκουσε αμέσως στο Δία και είπε στη γυναίκα του: «Περσεφόνη, ξαναγύρισε στη μάνα σου, στη μαυροντυμένη θεά, πήγαινε με καλή καρδιά και μην είσαι πια έτσι θλιμμένη. Δεν σου είμαι ανάξιος σύζυγος ανάμεσα στους αθανάτους – είμαι ο κατά σάρκα αδελφός του πατέρα Διός. Θα κυριαρχείς, αν μείνεις εδώ για πάντα, πάνω σ’ όλη τη ζωή και θ’ απολαβαίνεις τις μεγαλύτερες τιμές ανάμεσα στους θεούς. Όποιος σε προσβάλλει και δεν σου προσφέρει εξιλαστήρια θυσία, θα τιμωρείται αιώνια γι’ αυτό.»\nΑυτά είπε ο Άδης. Χαρούμενη πήδησε πάνω η Περσεφόνη. Ο σύζυγος όμως, χωρίς εκείνη να το καταλάβει, της είχε δώσει να φάει ένα γλυκό σπυρί από ρόδι, για να μείνει παντοτινά με την Περσεφόνη. Έζεψε τ’ αθάνατα άλογα στη χρυσή άμαξα κι η θεά ανέβηκε. Ο Ερμής οδήγησε το άρμα έξω από το ανάκτορο κρατώντας το χαλινάρι και το μαστίγιο. Πρόθυμα πετούσαν τ’ άλογα και γρήγορα καλύψανε το μεγάλη απόσταση. Ούτε η θάλασσα και τα ποτάμια, ούτε τα φαράγγια και οι βράχοι κόψανε την ορμή τους: διασχίζανε τον αέρα. Ο Ερμής σταμάτησε εκεί που βρισκόταν η Δήμητρα, μπροστά στον ευωδιαστό ναό της. Μόλις είδε την κόρη της, πετάχτηκε πάνω σαν Βάκχη στο δάσος. Η Περσεφόνη παράτησε το άρμα και πέταξε κοντά στη μητέρα της. Κι ενώ η μια έπεσε στην αγκαλιά της άλλης, η Δήμητρα ρώτησε την κόρη της αν ο Άδης της έδινε τροφή. Αν ναι, τότε θα ‘πρεπε το ένα τρίτο του χρόνου να το περνάει κάτω από τη γη και μονάχα τα υπόλοιπα δύο τρίτα μπορούσε να τα περνάει κοντά στη μάνα της και τους άλλους θνητούς, επιστρέφοντας από τον κάτω κόσμο κάθε άνοιξη.\nΑνάγλυφη απεικόνιση της θεάς Εκάτης\nΗ Περσεφόνη διηγήθηκε πως τη στιγμή που πήδηξε από τη χαρά της, γιατί θα ξαναγύριζε στη μάνα της, ο σύζυγός της έβαλε κρυφά στο στόμα ένα σπυρί από ρόδι και την ανάγκασε να το φάει. Διηγήθηκε επίσης τα σχετικά με την αρπαγή της: πώς έπαιζε με τις κόρες του Ωκεανού, με την Αθήνα και την Άρτεμιν, και μάζευε λουλούδια, όταν ο Άδης όρμησε καταπάνω της. Μάνα και κόρη πέρασαν όλη τη μέρα εκφράζοντας την αγάπη τους. Ήρθε κι η Εκάτη μ’ αστραφτερά στολίδια στο κεφάλι κι αγκάλιασε μ’ αγάπη την κόρη της θείας Δήμητρος. Από τότε η Εκάτη συνοδεύει υποτακτικά και τις δύο. Ο Ζευς έστειλε τη Ρέα, τη μάνα του, τη θεά με το μαύρο φόρεμα σαν αγγελιοφόρο στη Δήμητρα και την Περσεφόνη με σκοπό να τις φέρει κοντά του. Τους υποσχέθηκε κάθε τιμή που θα επιθυμούσαν και η κόρη θα μπορούσε να περνάει τα δύο τρίτα του χρόνου κοντά στη μητέρα της και στους υπόλοιπους αθάνατους. Η Ρέα πήδησε από τον Όλυμπο στο Ράριον πεδίον, που παλαιότερα ήτανε καρποφόρο και τώρα έμεινε ξερότοπος, χωρίς έναν πράσινο θάμνο. Το άσπρο κριθάρι δε φύτρωνε πάνω σύμφωνα με το θέλημα της θεάς Δήμητρος, της θέας με τους ωραίους αστραγάλους. Γρήγορα πάλι, καθώς η άνοιξη προχωρούσε, θα πυκνοσκεπαζόταν με στάχυα. Σ’ αυτούς τους αγρούς πρωτοπάτησε η θεά, όταν κατέβηκε από τον ουρανό. Μ’ ευχαρίστηση ειδωθήκανε μάνα και κόρη, η Ρέα και η Δήμητρα. Η μάνα των θεών τους είπε τι τους υποσχέθηκε ο Ζευς και παρακάλεσε την κόρη της ν’ αφήσει να φυτρώσουν πάλι οι ζωοδότες σπόροι.\nΗ Δήμητρα υπάκουσε κι έκαμε να βλαστήσουν τα χωράφια με την παχιά γη. Όλη η πλατιά γη σκεπάστηκε με χόρτα κι ανθούς. Κι η θεά πήγε στους βασιλιάδες και τους δίδαξε τις ιερές τελετές και τους μύησε στη μυστηριακή λατρεία, που δεν επιτρέπεται ούτε να την εγκαταλείψουν, ούτε να την ακούσουν, κι ούτε να την πουν: μεγάλος σεβασμός μπροστά στους θεούς κλείνει το στόμα. Μακάριος είναι ο άνθρωπος πάνω στη γη, που φωτίστηκε με τα μυστήρια. Όποιος όμως μείνει αμύητος και αμέτοχος, όταν πεθάνει δε θα ‘χει μερίδιο στην ίδια ευλογία, όντας κάτω στο πνιγηρό σκοτάδι.\nΌταν η Δήμητρα δίδαξε σ’ όλους τα μυστήρια, οι θεές ξανανέβηκαν στον Όλυμπο, στην κοινότητα των υπολοίπων αθανάτων. Εκεί ζουν τιμημένες κοντά στο Δία. Μακάριος είναι ο άνθρωπος πάνω στη γη, που τις τιμά. Εύκολα το στέλνουνε το θεό Πλούτο, που σκορπάει στους θνητούς τ’ αγαθά στο παλάτι, στους συντρόφους της ίδιας εστίας.\nΠηγή: Κ. Κερένυι (2013:219-227) Η ΜΥΘΟΛΟΓΙΑ ΤΩΝ ΕΛΛΗΝΩΝ, Εκδόσεις Εστία, Αθήνα\n« «ό,τι καρτερά ν’ ανθίσει»\nΠερσεφόνη (απόσπασμα) »


Οι Δούλοι της Αρχαιότητας στο Μορφωτικό Σύλλογο Λεβαδείας – viotianet.gr\nΟι Δούλοι της Αρχαιότητας στο Μορφωτικό Σύλλογο Λεβαδείας\nΟ Μορφωτικός Σύλλογος της πόλης μας πιστός στην άποψη ότι η ζωή δεν είναι μόνο υλικά αγαθά και διασκέδαση αλλά πάνω απ’ όλα είναι η αποκάλυψη του εαυτού μας, του κόσμου μας και του βαθύτερου «είναι» των πραγμάτων συνεχίζει τη διοργάνωση εκδηλώσεων αφιερωμένων στο πνεύμα και στον πολιτισμό και φυσικά στον κορυφαίο όλων των πολιτισμών, στον αρχαιοελληνικό.\nΣε αυτό το πλαίσιο πραγματοποίησε πρόσφατα στην κατάμεστη από το πυκνό ακροατήριο αίθουσά του, εκδήλωση αφιερωμένη στους δούλους της αρχαιότητας.\nΓια τη ζωή των δούλων, τα κοινωνικά δεδομένα της εποχής και τις συνθήκες που γέννησαν τη δουλεία μίλησαν οι κ.κ. Κατερίνα Μαρτιναίου, Μαριάννα Παπαγεωργίου, Βασιλική Ποντικοπούλου, Ανδριάνα Πανταζή, Άννα Νικολάου και οι μαθήτριες Νικολέτα Αθανασίου και Μαριάνθη Κοτσώνα. Ποιήματα σχετικά με το θέμα της δουλείας απήγγειλαν με εξαιρετική παραστατικότητα η κ. Βασιλική Ποντικοπούλου και ο κ. Αλέξανδρος Βούτσας. Τη βραδιά διάνθισε μουσικά ο κιθαρίστας κ. Φρίξος Καλούδης.\nΚλείνοντας την εκδήλωση ο Πρόεδρος του Συλλόγου κ. Γεώργιος Κωσταγιάννης τόνισε ότι, για να κατανοήσουμε έναν απολιτισμό στο σύνολό του, πρέπει να μελετούμε όλες τις εκφάνσεις του, ακόμη και αυτές που θεωρούμε αντίθετες με την ιδεολογία και την ηθική της εποχής μας. Μόνο τότε θα κατανοήσουμε τόσο το μεγαλείο του όσο και τα λάθη του. Από το πρώτο θα πάρουμε τα παραδείγματα προς μίμηση και από τα δεύτερα τα παραδείγματα προς αποφυγή.\nΓια τον παραπάνω λόγο ο Μορφωτικός Σύλλογος επέλεξε ν’ ασχοληθεί και με τα κοινωνικά φαινόμενα της αρχαιότητας που είτε τα αγνοούμε είτε επιλέγουμε να τα βάλουμε στο περιθώριο, όπως το θέμα των δούλων ή των εταίρων, το οποίο είχε προηγηθεί.\nΓιατί η γνώση είναι αλήθεια και την αλήθεια πρέπει να την κοιτάξουμε κατάματα.\nPrevious: Με μεγάλη επιτυχία η εκδήλωση του ΧΛΟΛ στη Λιβαδειά\nNext: Σχολείο δεύτερης ευκαιρίας Βοιωτίας (Ορχομενός-Θήβα)